
Expertizarea bancnotelor şi a altor instrumente de plată 


CUVÂNT ÎNAINTE 


Banii sunt sângele economiei, iată un aforism validat de experienţa istorică, un adevăr ce transcede 
toate epocile istorice şi toate sistemele economice şi politice. 

Când au apărut banii? La această întrebare este astăzi imposibil să dăm un răspuns exact. Știm doar 
că acest lucru s-a petrecut într-un trecut îndepărtat, atunci când oamenii au simţit nevoia unui 
"instrument" care să-i ajute în schimbul de produse, trocul, metoda primordială, inventată de natura 
însăşi, devenind mult prea anevoios. 

Tradiţia, evocată de Herodot, fixează acest moment la începuturile istoriei, cam prin secolul al X-lea 
î.Hr., undeva în Imperiul Celest. Câteva secole mai târziu, primele monede bătute deveneau o realitate si 
în Europa, în Grecia antică. Aici, regele din Argos, cel care a prezidat jocurile Olimpice din anul 748 f. Hr. 
ar fi emis şi primele monede. 

Apoi, au trecut anii, moneda metalică a devenit un mijloc de plată cvasiuniversal, până când, ea 
însăşi devenind prea greoaie faţă de creşterea volumului de mărfuri aflate pe piețele lumii, a apărut 
nevoia unui înlocuitor mai uşor de mânuit. Şi astfel şi-a făcut apariţia, prin secolul al XVII-lea, bancnota. 
într-un anume sens putem spune că acesta este de fapt momentul apariţiei banilor adevăraţi, care nu mai 
au nici o legătură cu valoarea metalului din care sunt confecționaţi - mai ales argint sau aur - ci doar cu 
aceea care li se atribuie. 

Cu acestea îşi face apariţia şi un fenomen în mult mai mică măsură tentant, în cazul monedei 
metalice: contrafacerea şi falsul. Si, o dată cu el, şi efortul autorităţilor de a-l combate, pe de o parte, 
prin descoperirea şi arestarea falsificatorilor, pe de alta, introducând treptat elemente de siguranţă care să 
facă bancnotele tot mai greu de falsificat. 

Această cursă contratimp avea să cunoască momentele sale de vârf chiar în vremurile noastre când 
apariția unor tehnologii moderne, extrem de sofisticate - computerul şi imprimanta color - au transformat 
eterna întrecere dintre rău făcători şi oamenii legii într-o veritabilă competiţie ştiinţifică. O competiţie în 
care ultimul cuvânt trebuie să revină apărătorilor societăţii. Si cum în lumea contemporană graniţele au 
început să dispară şi pentru oameni şi pentru bani progresul şi libertatea determinând, printr-un efect 
pervers, şi o internafionalizare a criminalităţii, este firesc ca şi efortul de combatere a acesteia să se 
realizeze la nivel global. Aşa se face că experţii băncilor, polifülor şi ai altor autorităţi publice din toate 
țările procedează acum la un continuu schimb de informaţii, de natură să micşoreze marja de manevră a 
infractorilor şi ei mereu mai inventivi. 

Statutul unui asemenea expert l-au dobândit, gratie pasiunii lor profesionale, domnii Nicolae Buzatu 
şi Gheorghe Popa, autorii volumului de faţă. Punându-şi în valoare bogatele cunoştinţe teoretice, dar şi 
practice, ale unei cariere consacrate combaterii falsului de monedă, aceştia oferă cititorilor prin 
"EXPERTIZAREA BANCNOTELOR SI A ALTOR INSTRUMENTE DE PLATA" o lucrare de extremă 
utilitate în activitatea de depistare a falsurilor, în spate cu o documentaţie consistentă, cu un stil de mare 
acuratețe dar fără a refuza tentatia povestirii, cei doi experti criminalişti realizează aici o lucrare care, în 
ciuda rigorii sale ştiinţifice, reuşeşte să fascineze şi să devină citibilă de un public mult mai larg decât 
cercul de specialişti cărora le este, în primul rând, destinată. La aceasta contribuie şi bogăţia şi calitatea 
graficii, prin care suntem făcuţi să pătrundem într-un univers fascinant, să vedem bancnotele într-o 
lumină nouă, necunoscută. 

Rezumând, pentru cá o calitate intrinsecă a unui cuvânt de introducere este aceea de a nu-şi plictisi 
cititorul printr-o repovestire a conţinutului cărții pe care o prezintă, să adăugăm doar că lucrarea 
autorilor este încă o probă a modului în care criminalistica românească de astăzi este conectată la 
realităţile internaţionale ale începutului de veac XXI. 

Prof. VASILE LĂPĂDUŞI 

1. BANII SI FALSIFICAREA LOR 


1.1. APARIȚIA ŞI EVOLUȚIA BANILOR 

Cu milenii în urmă, oamenii au început să dobândească din munca pământului şi creşterea animalelor 
unele surplusuri faţă de strictul necesar existenţei, devenind astfel posibile schimburile de produse. între 
comunităţi s-au statornicit cu timpul relaţii regulate de schimb, care au avut iniţial forma de troc-marfă 
contra marfă; circulația bunurilor era greoaie, complicată, întrucât trebuiau găsiţi solicitatori ce deţineau, la 
rândul lor, mărfurile dorite în contrapartidă. 

Mai târziu s-a ajuns ca o marfă, care constituia obiectul de schimb cel mai răspândit într-o anumită zonă, 
să fie recunoscută drept măsură a valorii celorlalte, adică să reprezinte un echivalent general. în acest fel, s-a 
creat un mijloc de intermediere, în care se putea schimba orice produs, cu menţinerea capacității 
vânzătorului de a obţine, când şi unde voia, diferite mărfuri. 

În funcție de mai multi factori, rolul de echivalent general a fost deţinut de vite, cereale, blănuri, sare, 
anumite pietre, scoici şi alte obiecte acceptate ca atare de participanţii la acest tip de comerţ incipient. 
Treptat, acest rol l-au preluat în totalitate metalele, cunoscute şi întrebuințate pretutindeni. Opţiunea 
pentru metale se explică prin însuşirile lor specifice, care le făceau mai practice decât alte mărfuri: valoare 
intrinsecă ridicată, identitate simplă de stabilit, maleabilitate, durabilitate şi divizibilitate. 

Utilizarea metalelor pentru intermedierea schimburilor s-a făcut, la început, într-o formă cât mai uşor de 
transmis, transportai şi păstrat, ca de exemplu vârfurile de săgeți, pumnale, scuturi, inele şi lingouri, apoi s- 
a procedat la baterea de monede, cu intenţia de a crea instrumente şi mai uşor de mânuit în circuitul de 
valori. 

Banii şi-au făcut apariţia dintr-o necesitate socială, având menirea de a servi la măsurarea valorii 
mărfurilor în procesul de schimb. 

Denumirea generică de "bani" desemnează marea diversitate de instrumente Ia care s-a recurs, cu scopul 
precis de a se întruchipa o anumită putere de cumpărare, un drept potenţial de a dobândi bunuri necesare. 
Crearea acestor mijloace a marcat un pas înainte, un progres ce stimula dezvoltarea producţiei de mărfuri şi 
lărgirea pieţei pe spaţii tot mai largi. 

Pornind de la cele consemnate de Herodot, multi cercetători converg spre ideea că primul care a bătut 
monedă, în secolul VI Î.Hr., a fost Cresus, bogatul rege al statului ionian Lydia. în secolele următoare, 
monedele au fost emise treptat în toate statele - cetățile greceşti, fiind preluate de fenicieni, persani şi 
etrusci, cu care elenii intrau în contact prin acte de comerţ. 

Ca urmare a cuceririlor teritoriale ale lui Alexandru cel Mare, se produce răspândirea unor monede unice 
pe spaţiul imens al imperiului nou constituit, fiind utilizate până în India. Mai apoi, se ajunge la o 
adevărată unificare monetară a spaţiului mediteranean când îşi extinde dominaţia puternicul Imperiu Roman. 

Folosirea denumirii de monedă, prezentă în mai multe limbi, vine din acele vremuri, urmare a faptului 
că atelierul unde se confectionau piesele metalice fusese instalat lângă templul zeiţei JUNO MONETA din 
Roma. 

Importanţa economică şi socială a banilor fiind sesizată încă din antichitate, emisiunile lor au devenit 
atributul autorităţilor statale de pretutindeni, din Roma şi până în China. Tot aşa va rămâne în feudalism, 
în epoca modernă şi contemporană, reprezentând un monopol de stat în toate ţările lumii. 

Aurul şi argintul au servit ca material de bază al emisiunilor monetare, care cuprindeau însă şi unități 
cu o valoare mai redusă, lucrate din materiale obişnuite, precum cuprul, fierul, plumbul sau cositorul. O 
lungă perioadă de timp, monedele metalice au alcătuit totalitatea circulației băneşti, fiind secondate de 
anumite înscrisuri utilizate de zarafi şi cămătari. 

În lucrările de specialitate au fost făcute mai multe împărțiri în perioade şi subperioade ale evoluţiei 
însemnelor monetare de-a lungul timpului, pornindu-se de la diferite criterii. Dacă se tine cont de forma in 
care acestea s-au materializat, poate fi susținută ideea că, de fapt, nu au existat decât trei etape principale. 
Prima a început prin secolul al VI-lea Î.Hr., când au fost bătute cele dintâi monede metalice, o formă în care 
banii au rămas aproape în exclusivitate până în secolul al XVII-lea, înscrisurile utilizate pe parcurs având 
numai un caracter marginal, de excepție. 

Într-o a doua etapă, adică în decursul ultimelor trei veacuri, în care monedele metalice au continuat să fie 
folosite, dar cu un rol mai redus, o importanţă crescândă au dobândit-o semnele monetare din hârtie, mai 
întâi bancnotele, biletele de tezaur şi diverse forme ale monedei de hârtie, după care ponderea numerarului 

a scăzut, crescând importanța banilor de cont, transferați cu ajutorul documentelor bancare. Cecuri, 
viramente şi o mulțime de efecte de comerţ au servit şi mai servesc şi acum la transferul fondurilor între 
conturi, banii ajungând astfel să apară sub o formă simbolică, scripticá, de cifre înscrise în evidenţele 
bancare şi transmise între titulari prin anumite documente. 

A treia etapă a început acum câteva decenii, o dată cu introducerea masivă a instalaţiilor electronice în 
operaţiunile de plăți. Numerarul, adică bancnotele şi monedele, continuă să existe, cecuri şi înscrisuri circulă 
în număr mare, dar un volum crescând de operaţiuni se efectuează instantaneu, prin simpla comandă 
transmisă calculatoarelor. De la cartelele cu bandă magnetică puse la dispoziţie persoanelor fizice 
(carduri), până la legătura directă între calculatoarele marilor bănci şi societăţi, care înmagazinează enorme 
active şi pasive, etalonul valoric al instrumentul de plată pe care continuă să-l reprezinte banii, îmbracă 
forma nouă a "monedei electronice”. 

În ţările cu economie de piață, moneda sub formă de numerar se convertește simplu în monedă 
scripturală sau în cea electronică şi invers, iar această mişcare a fondurilor pe-o multitudine de canale şi 
între diferite sectoare de activitate nu modifică masa banilor din economie, ci numai structura sa internă. 

Deoarece activitatea economică se defăşoară în cea mai mare parte în sector particular, plățile sunt legate 
de modul specific al trecerii acestor instrumente de la un deţinător la altul, fără restricții. 

Saltul de la o monedă metalică, bătută în monetăria unui rege grec, la transferurile electronice nu a 
schimbat esenţa banilor, caracterul lor de instrument socialmente necesar. Funcțiile banilor au evoluat însă in 
timp, pendinte de procesul dezvoltării producției şi schimburilor de mărfuri. Dacă la început, banii au servit 
doar ca măsură a valorii şi mijloc de circulaţie a mărfurilor, după ce au început să fie practicate vânzările pe 
credit şi împrumuturile de capital, ei dobândesc şi rolul de mijloc de plată, de instrument cu putere liberatorie 
de angajamente asumate în cursul activităţilor economice. 

Banii au şi o funcție de acumulare, fiind întruchiparea bogăției şi a puterii. Dorinţa de a tezauriza şi 
fructifica banii, strădaniile de a fi sporiti pe orice cale, s-au manifestat încă din epoca sclavagistá, împingând 
la o neînfrânată goană după acumularea acestei forme de avutie mobilă, incomparabil mai lesne de strâns, 
ascuns şi folosit decât proprietatea funciară, care reprezenta baza economică a orânduirii. Mai târziu, în Evul 
Mediu, pe lângă preluarea în natură a bunurilor, s-a recurs frecvent şi la bani pentru plata rentei feudale. 

S-a afirmat cu temei că banii nu reprezintă un rău în sine, ci numai modul cum sunt folosiţi. Despre bani 
s-a scris mult în decursul timpului, problemele monetare devenind în lumea contemporană o problemă 
publică, datorită implicaţiilor pe care le au în viaţa economico-socialá, asupra condiţiilor de viaţă ale 
fiecăruia dintre noi. 


1.2. FALSUL ŞI INCRIMINAREA FALSIFICĂRII DE BANI 


O dată cu apariția monedei, s-a născut şi tendința unora de a o falsifica. Una dintre primele menţiuni 
referitoare la falsificarea de monedă a fost făcută de Herodot, care pomeneşte în însemnările sale cá ... 
"odată, pe când se aflau impresurati de spartani, samienii au izbutit să-i amágeascá la răscumpărarea 
ridicării asediului ce ameninţa cetatea. Căci, ştiutor al lăcomiei conducătorilor lacedomonieni şi ieşit dintr- 
o veche familie de pirați, Policrates, tiranul din Samos, le-a trimis acestora drept plată o mare sumă alcătuită 
din monede - valoroase doar la înfăţişare, fiind bătute din plumb, poleit cu un strat subțire de aur". 
Veridicitatea faptelor petrecute cu peste 2000 de ani în urmă a fost confirmată prin descoperirea, ca urmare 
a unor săpături arheologice, de monede având miez de metal ieftin şi înveliş din aur şi argint. 

Din vechime şi până în timpurile noastre, valoarea şi, implicit puterea de cumpărare a monedelor din 
aur şi argint, au depins de cantitatea de metal preţios conţinut. Datorită faptului că ele conţineau valoare în 
sine, intrinsecă, intenția de contrafacere s-a manifestat sub forma substituirii conținutului, cu precautia de a 
fi păstrată aparenţa autenticităţii. 

Dreptul de a bate monedă fiind proclamat de la început ca atribut exclusiv şi discretionar al statului, 
săvârşirea falsurilor a fost incriminată în lumea antică drept faptă extrem de gravă, pedepsită de obicei cu 
moartea. 

Întregul şir de legi ce s-au adoptat în spaţiul comunităţii greceşti, începând cu acelea aparţinând 
atenianului Solon, de care ne despart 27 de secole, a statornicit unicitatea privilegiului cârmuitorilor de a 
bate monedă. Intangibilitatea dreptului autorităţilor române de a emite monedă îşi avea consfintirea în 
"LEX CORNELIA DE FALSIS", care prevedea că săvârşirea oricărei contrafaceri prin orice procedeu, atrage 

pentru omul liber exilul şi confiscarea averii, iar pentru sclav moartea prin tortură. Juristul ULPIAN 
precizează însă că acestea erau pedepse pentru spete mai simple, întrucât pentru contrafacerea monedelor din 
aur, făptuitorul, chiar dacă era om liber, "era dat spre sfâşiere" fiarelor sălbatice. 

Oricât ar părea de surprinzător, tocmai aceia ce cârmuiau statele antice, impunând o jurisdicție severă 
privitoare la bani, s-au dovedit a fi în spatele celor mai mari fraude monetare ale epocii. Atena, atât de 
riguroasă în reprimarea falsurilor făcute de către particulari, a lăsat unul din cele mai vechi exemple de 
fraude oficiale. Astfel, tiranul atenian Hippias a procedat la o adevărată lovitură monetară, retrăgând toti 
banii din circulaţie pentru a emite, în loc, după topire şi returnare, monedele cu un conținut de metal preţios 
redus la jumătate. 

În Imperiul Roman, Augustus a pus în aplicare un concept al politicii imperiale de a fi inselati barbarii, 
aşa cum erau numiţi toti cei care nu făceau parte din imperiu, urmărindu-se obţinerea de profit pe orice cale 
de pe urma lor, inclusiv prin folosirea banilor cu proporţie de argint diminuată, ajungându-se cu timpul la 
proporția incredibilă de 2% argint şi 98% cupru, plumb sau cositor. 

Frauda monetară oficială a continuat de-a lungul timpului. La începutul secolului al XIV-lea, sistemul 
bănesc din Franţa avea la bază livra, unitate monetară instituită de Carol cel Mare, dar a cărei valoare 
ajunsese, din pricina repetatelor alterări dispuse de monarhi, la numai un sfert din cea inițială. Filip cel 
Frumos avea să o deterioreze de atâtea ori, încât în răstimpul de la urcarea lui pe tron şi moarte, moneda 
franceză va rămâne la numai a unsprezecea parte din valoarea preluată la început de domnie, fraudele 
ridicându-se la 11 milioane de livre, față de 9 milioane de livre cât au adus ca beneficii domeniile coroanei. 

Vestit pentru numeroasele divorturi şi decapitarea soțiilor, Henric al VIII-lea regele Angliei, a dobândit si 
faima da mare falsificator. El a făcut numai patru alterări ale monedei, dar substantiale, pentru cá pe lângă 
reducerea greutăţii a mai redus şi conţinutul de metal preţios din aliaj, astfel că se apreciază că, între anii 
1542 şi 1547, a realizat un câştig de aproape un sfert de milion de livre. 

Intensitatea circulaţiei băneşti care a urmat dezvoltării comerțului şi trecerii meşteşugarilor spre 
manufactură, precum şi consolidarea relațiilor de tip capitalist, determină înființarea, în secolele XVII şi 
XVIII, a unor instituţii bancare ce aveau să emită o diversitate de hârtii cu utilizare în sfera monetară: note, 
bonuri, certificate, rente, etc, care transmit, cresc şi scad în valoare, 

Începuturile utilizării însemnelor monetare imprimate pe hârtie au fost presărate cu numeroase fraude. 
Una din cele mai cunoscute s-a petrecut în Franța avându-l ca iniţiator pe scotianul John Law, care 
înfiinţează, in 1716, "Banca Generală" emitentă de bilete plátibile la prezentare. Succesul la public a fost 
foarte mare şi imediat, datorită faptului că biletele erau uşor de mânuit în treburile curente. Numai că, la 
începutul anului 1720, emise fără control, cursul acţiunilor scade brusc, banca intră în dificultate de plată, 
generând o confuzie generală, apoi sistemul se prăbuşeşte, producând o ruinare în masă. 

În perioada 1700 - 1800, bancnotele de hârtie, care înlocuiau monedele metalice, au avut o situaţie 
instabilă in Europa, generând de multe ori neîncredere şi fiind deseori tinta predilectá a falsificatorilor. 

În anul 1781, Congresul american aprobă înființarea Băncii Americii de Nord, care trebuia să 
acţioneze asemeni instituţiilor de emisiune din Europa. La doi ani după proclamarea independenţei este 
luată hotărârea ca moneda americană să poarte denumirea de dolar, iar în anul 1791 preşedintele 
Washington a semnat legea privind crearea Băncii Statelor Unite, ca organ central bancar însărcinat cu 
emisiunea monetară. Banca a emis o cantitate de aproximativ 6 milioane de dolari dar, destul de curând, 
contrafacerile acestor bancnote iau o asemenea amploare încât devin prevalente în circulaţie. Ca răspuns la 
acest fenomen, a fost înființat Serviciul Secret al Statelor Unite, având ca atribuţii depistarea 
contrafacerilor şi prinderea falsificatorilor. 

Falsurile de bani nu au ocolit Țările Române, fiind necesare sancţiuni dure pentru prevenirea lor. 
Elemente privind aceste aspecte găsim în însemnările cronicarilor, dar şi despre falsul oficial practicat de 
unii domnitori. Astfel, cronicarul Neculai Muste scria că "... era bănărie mare în Cetatea Sucevei, care era 
de la Dabija Vodă şi făcea şalăi de aramă. cari numai aice în tară îmblau, patru salái la un ban bun". 
Curios este faptul ca "bănăria" era amplasata într-un loc ferit, de refugiu, capitala fiind mutată din anul 1661 
la laşi, Suceava rămânând un loc de siguranţă în caz de primejdie. 

Suspiciunea a fost confirmată de săpăturile arheologice făcute în minele cetăţii sucevene, ocazie cu care 
au fost descoperiţi şilingi polonezi, suedezi şi prusieni, dar şi material abundent pentru baterea lor, adică 
fâşii lungi de aramă având imprimaţi şilingi, netăiaţi, fiind posibil rebuturi. Unele dintre monedele 
descoperite erau acoperite cu un strat subțire de aur, presupunându-se că reprezintă contrafaceri. 

Monedele erau falsificate şi de boieri sau oameni de rând, pedepsele şi pentru unii şi pentru ceilalți fiind 
foarte dure. "Or cine va face bani mincinoşi, să dzice, or cine va fi calpuzan, de va face bani răi în numele 
împăratului sau domnului acelui loc, dentái să i se taie capul, dup'acia să'i arzá trupul în foc, şi câte 
bucate va avia, toate să fie domneşti; iar de să va afla, că s'au făcut acia cătpuzănie la vreun sat, sau târg 
micşor, să i se facă moarte”. Aşa statornicea "Cartea românească de învăţătură de la pravilele 
împărăteşti”, dată, în anul 1646, de Vasile Lupu. 

Pedepse aspre erau prevăzute şi în secolul următor. Se pune deci întrebarea cât de multe erau infracțiunile 
de fals de monedă şi cine le săvârşea cu predilecție. Cerinta unei priceperi în a prelucra metalul explică de 
ce, printre făptuitori, apar, în înscrisurile vechi, de multe ori zlătarii, nomazii care se ocupau cu prelucrarea 
aurului, numele venindu-le de la cuvântul “z/aro”— care însemna aur în limba slavă. 

Despre îndeletnicirile necinstite ale acestor aurari relatează bunăoară, un raport al epistatului Armăşiei, 
întocmit cu două veacuri în urmă. "Un grup de zlătari nomazi S-a întâlnit în Mehedinţi cu doi sârbi veniţi 
de peste Dunăre, care le-o dat înşelătorilor 400 de taleri fiindcă li s-a promis, si ei au crezut, că dintr-un 
ban vor fi făcuţi doi. Până la urmă, zlátarii i-au păcălit, le-au dat nişte bani calpi si trei ocale de argint, tot 
înşelător, făcut din cositor şi plumb, după care au fugit spre Buzău, luând banii cei buni”. 

Prima falsificare de bancnotă cunoscută la noi în ţară datează din anul 1883, când un anume Robert Titus 
a falsificat şi a pus în circulaţie bancnota de 20 lei. 

Criminalitatea în general, dar mai ales falsul de monedă au cunoscut o creştere alarmantă după 
terminarea primului război mondial, politiile din diferite ţări europene simțind nevoia acută de colaborare 
internaţională în lupta contra acestor fenomene, care nu cunosc frontiere. În anul 1923 a avut loc la Viena 
al doilea Congres al Politiilor Criminale, care avea sa duca la constituirea, pentru prima dată în istorie, a unei 
organizaţii permanente de colaborare a statelor în acest domeniu. La Congres au participat delegaţi din 20 de 
țări, printre care şi România, hotărându-se crearea Comisiei Internationale de Poliţie Criminală. în cadrul 
acesteia, infracțiunile monetare erau în resortul unui departament special, denumit "Biroul central 
internaţional pentru suprimarea contrafacerilor biletelor de bancă”. S-a început atunci strângerea unei 
ample documentatii şi a fost editată revista intitulată "Contrafaceri si Falsuri", ce apare şi în prezent. 

Necesitatea unei colaborări internaționale este probată de următorul caz deosebit de falsificare, având 
ca obiect bancnota de 100 lei - emisiune 1927, comis la Viena de către Zissu Grumber, Carol Weiss şi 
Jagnes Avizig, care au contrafăcut 18 milioane de lei. Pe la începutul lunii august 1927, Cepnic Antoni, şef 
de birou al ataşatului militar de la Ambasada (Legația) României din Viena, a fost informat cá o bandă de 
infractori falsifică monedă românească de hârtie. Cercetările efectuate au dus pe urmele unor falsificatori 
periculoşi, pe care Poliţia din Viena a reuşit să-i aresteze, descoperind atelierul unde se aflau maşinile de 
tipărit, foarte performante pentru acea vreme. 

După stabilizarea monetară din 15 august 1947, a început o nouă perioadă de intensificare a falsului de 
monedă, apărând în circulaţie următoarele categorii de contrafaceri: 

- bancnota de 1000 lei, executată prin metoda grafiei; 
- bancnota de 500 lei, contrafăcută atât prin grafie, cât şi cu ajutorul clişeelor; 
- monedele de 20 lei, contrafăcute prin turnare. 

În anul 1948 a fost depistat CIUTACU VASILE, vechi falsificator de monedă, pe când încerca să plaseze 
bancnotele de 500 lei. Cu ocazia cercetărilor au fost găsite, la domiciliul acestuia, bancnote contrafăcute în 
valoare de 300.000 lei şi clişeele zincografice de care s-a folosit la comiterea infracțiunii. Vasile Ciutacu 
este poate cel mai cunoscut falsificator român. Prima condamnare a suferit-o în 1937, apoi a fost 
condamnat tot pentru fals, în 1943. în perioada inflaţiei a încercat să contrafacă bancnote de 10.000 lei şi 
apoi de 1.000.000 lei însă, din cauza devalorizării rapide a banilor, tipărirea nu mai era rentabilă. El este 
primul care a falsificat obligatiunile C.E.C. în valoare nominală de 200 lei, iar, în anul 1969, a contrafácut 
acte de studii. 

Noile bancnote apărute după anul 1990 au constituit şi constituie linia falsificatorilor, in special 
bancnotele de 5000 lei - emisiune 1993, apoi cele de 50.000 şi 100.000 lei din emisiunile 1996 şi 1998. 
într-o prima perioadă, la contrafacere, au fost folosite copiatoarele color, dar, datorită faptului că acestea nu 
redau perfect cromatica bancnotelor autentice, numărul cazurilor de acest fel a scăzut. Falsificatorii au 
apelat la tandemul scanner-calculator-imprimantă, care permite o prelucrare eficace a contrastului şi 
cromaticii, obținându-se contrafaceri acceptabile ca aspect şi uşor de plasat în locurile aglomerate. Este 
cunoscut cazul cetățeanului B.D. din Curtea de Argeş, care şi-a vândut autoturismul Dacia 1310 contra 

sumei de 41 milioane lei, în bancnote de câte 100.000 fiecare. Până aici nimic neobişnuit, numai că, toate 
bancnotele erau contrafăcute şi editate pe imprimantă cu jet de cerneală, de către doi tineri din localitatea 
Colibas, judeţul Argeş. 

Între emitentii de bancnote şi falsificatori este o luptă continuă, primii dotând biletele de bancă cu 
elemente de protecţie cât mai greu de imitat, ceilalți încercând să le reproducă cât mai fidel, pentru a putea 
înşela încrederea publicului - şi nu a instituţiilor specializate - în scopul obţinerii unor profituri ilicite 
considerabile. 


1.3. INFRACŢIUNEA DE FALS DE MONEDĂ 


Falsul de monedă este incriminat de articolul 282 al Codului penal al României, în care se stipulează: 
"Falsul de monedă metalică, monedă de hârtie, titluri de credit public, cecuri, titluri de orice fel pentru 
efectuarea plăţilor emise de instituţia bancară ori de alte instituţii de credit competente, sau falsificarea 
oricăror alte titluri ori valori asemănătoare, se pedepseşte cu închisoare de la 2 la 7 ani şi interzicerea 
unor drepturi”. 

În aliniatul următor se menţionează aceeaşi pedeapsă pentru cel ce pune în circulaţie valorile falsificate 
menționate în primul aliniat, iar în ultimul este precizată forma agravantă, pentru situaţia când fapta ar 
putea aduce o pagubă importantă. 

Din punct de vedere al conţinutului constitutiv al infracţiunii, latura obiectivă se concretizează, pe de o 
parte, prin elementul material distinct, iar pe de altă parte, prin cumularea unor cerințe esenţiale care 
întregesc conţinutul obiectiv ai faptei - existenţa unei urmări tipice, imediate şi a unui raport de cauzalitate 
între acţiunea făptuitorului şi existenţa monedei cu aparenţă de veridicitate. Evident, laturii obiective 1 se 
alătură latura subiectivă, în raport cu aceasta putându-se constata existenţa sau inexistenţa infracțiunii puse 
în discuţie. 

Potrivit literaturii de specialitate, falsificarea poate fi făcută prin orice mijloace de natură să producă o 
alterare a adevărului, respectiv prin plăsmuire, contrafacere, alterare, denaturare, etc. De asemenea, 
falsificarea poate fi materială, intelectuală, totală sau parţială, esenţială sau ajutătoare, reuşită ori de natură 
să creeze anumite suspiciuni. 

Deşi legea penală nu face nici o deosebire între activitățile desfăşurate pentru realizarea falsului de 
monedă, referindu-se numai la efect, în practica judiciară şi tehnico-criminalistică sunt recunoscute două 
modalităţi prin care infractorii realizează o bancnotă falsă: falsificarea si contrafacerea. 

Prin “falsificare” se înţelege intervenţia asupra unei bancnote autentice pentru a se modifica valoarea 
acesteia. De exemplu, dintr-o bancnotă de un dolar se "confecționează" una de 100 dolari, modificându- 
se valoarea nominală înscrisă în cifre şi litere, sau numai cea sub formă de cifre. 

"Contrafacerea" constă în realizarea unei bancnote cu totul nouă, care nu are nici o legătură cu 
emitentul, biletul astfel obţinut neavând nimic autentic. De aceea, în timp ce falsificarea poate fi 
considerată în limbaj tehnico-criminalistic un fals parţial, contrafacerea este un fals total. 

În ceea ce priveşte cazuistica, falsificarea de bancnote s-a comis frecvent între anii 1990 - 1992, tinta 
fiind bancnotele americane, puţin cunoscute de populaţie la acea dată. Numai aşa se poate explica faptul cá 
au fost acceptate la schimb bancnote ce aveau înscrisă valoarea nominală de 100 sau 50 dolari şi care 
purtau ca efigie portretele preşedinţilor Washington sau Lincoln - grafică specifică bancnotelor de 1, 
respectiv 5 dolari S.U.A. După anul 1992 numărul falsificărilor s-a diminuat, dispărând practic în prezent; 
au luat însă amploare contrafacerile bancnotelor autohtone, mai ales după ce calculatoarele, scanerele şi 
imprimantele au devenit relativ accesibile ca pret. De aceea, în lucrarea de faţă ne vom referi numai la 
aspectele privitoare la contrafacerea bancnotelor şi la modul de depistare a contrafacerilor. 

Revenind la aspectele de ordin juridic, pentru existenţa infracțiunii de falsificare de monede, legea penală 
cere îndeplinirea cumulativă a două cerințe esențiale: 

m moneda falsificată să corespundă uneia din monedele metalice sau de hârtie - expres prevăzute de lege; 

m moneda falsificată să aibă corespondent în monedele cu putere circulatorie. 

Dacă produsul infracţiunii nu se încadrează în nici una din monedele prevăzute de lege - bani metalici 
sau de hârtie - acţiunea de falsificare nu constituie element material al infracțiunii analizate. Situaţia se 
explică prin aceea că falsificarea de monede nu poate fi concepută şi savârşită fără existenţa prealabilă a unei 

monede adevărate care să servească drept model, astfel încât rezultatul falsificării să dea aparenţa unei monede 
adevărate. 

A doua condiţie pentru existenţa infracțiunii este ca monedele la care face referire textul de lege să aibă 
putere circulatorie. Prin urmare, operaţiile de falsificare realizează efectul material al infracţiunii numai în 
situaţia în care produsul acestora corespunde unei monede aflate legal in circulație. 

Astfel, dacă un "glumet" editează prin orice procedeu (desen, tipărire litografică, prelucrare pe 
calculator, etc) o bancnotă imaginară, care practic nu există, el nu va fi tras la răspundere penală, datorită 
lipsei celor două condiţii esenţiale de existenţă a infracțiunii, prezentate anterior. Tot aşa, dacă o persoană 
plasează unor străini o bancnotă de 1.000.000 lei emisă în timpul devalorizării şi ieşită de mult din uz, din 
aceleaşi motive el nu va fi cercetat pentru fals de monede, ci pentru înşelăciune. 

Urmarea imediată a acţiunii de falsificare constă în crearea unei stări de pericol pentru relaţiile sociale 
ocrotite, prin obţinerea unor monede aparent asemănătoare cu moneda a cărei falsificare s-a urmărit. Sub 
raportul existenţei infracțiunii nu are nici un fel de importanţă dacă produsul infracțiunii prezintă sau nu o 
asemănare perfectă cu moneda adevărată, fiind suficient să se constate existența posibilităţii punerii ei in 
circulaţie. De asemenea, nu prezintă relevanţă nici faptul dacă activitatea infractionalá s-a concretizat într-un 
produs unic ori în serie, constând numai în gradarea şi individualizarea pedepsei aplicate făptuitorului. 

În afară de forma principală, falsificarea de monede are şi două forme derivate, fiind incriminate atât 
punerea în circulaţie, cât şi deținerea în vederea punerii în circulație a unor monede. Ca şi în cazul 
infracţiunii principale, în structura şi conținutul juridic al faptelor derivate intră aceleaşi componente: 
situaţia premisă şi conţinutul constitutiv (latura obiectivă - elementul material, urmarea imediată şi 
legătura de cauzalitate - şi latura subiectivă). 

Punerea în circulație sau deținerea, în vederea punerii în circulaţie a monedelor falsificate sunt infracţiuni 
subsecvente. ele presupunând săvârşirea la o dată anterioară a unei alte fapte de natură penală. Din acest 
considerent situația premisă constă în preexistenta infracțiunii de falsificare de monede, în oricare din 
acţiunile folosite de făptuitor în acest scop şi indiferent de procedeele ori mijloacele de comitere. Nu poate fi 
concepută infracțiunea de punere în circulaţie a monedelor falsificate atât timp cât nu s-a dovedit infracţiunea 
de falsificare de monede. 

Punerea în circulație presupune introducerea monedelor falsificate în circuitul monetar, alături de cele 
veritabile, prin efectuarea de plăți, schimb valutar, etc, de obicei in mod repetat, motiv pentru care fapta 
capătă aspectul unei infracţiuni continuate, aspect de care se va tine cont în încadrarea juridică a faptei. 

În legătură cu elementul material al infracţiunii de punere în circulaţie de monede false, literatura de 
specialitate s-a pronunţat în sensul că nu sunt întrunite elementele constitutive ale acestei fapte în cazul în 
care o persoană primeşte o monedă şi, dându-și seama cá este falsă, o repune în circulaţie; o astfel de faptă 
ar putea constitui infracțiunea de înşelăciune ori tentativă de înşelăciune, după cum acţiunea de punere în 
circulaţie a reuşit sau nu.' 

Trebuie reţinut faptul că infracțiunile derivate, ca şi cea principală, se consumă în momentul în care 
acţiunea de punere în circulaţie sau deţinere în vederea punerii în circulaţie au fost executate până la capăt şi 
s-a produs urmarea imediată. 

Infractiunea de falsificare de monedă poate fi săvârşită şi într-o variantă agravantá, în situaţia în care 
falsificarea, punerea în circulaţie ori deținerea în vederea punerii în circulaţie a monedelor contrafăcute sau 
alterate (falsificate parțial) au cauzat ori ar fi putut cauza o pagubă importantă sistemului financiar. 
Organele de urmărire penală trebuie să stabilească legătura de cauzalitate reală între faptă şi consecinţele 
sale, în raport cu datele concrete ale activităţii infractionale întreprinse de către făptuitori. 

Practic, în prezent se comit şi se anchetează contrafacerile de bancnote. Contrafacerea este o activitate 
complexă, care nu este la îndemâna oricui. Ea presupune o anumită calificare în domeniul în care sunt 
folosite şi mijloace tehnice adecvate. 

Din punct de vedere teoretic, legea nu are un subiect special, infracțiunea putând fi comisă de orice 
persoană care are discernământ. Practic însă, în situaţia în care apar în circulaţie bancnote contrafăcute, 
organul de urmărire penală, având în vedere metoda folosită pentru contrafacere, îşi îndreaptă căutările spre 
anumite persoane, care au abilitățile şi posibilitățile tehnice de comitere a faptei. 

Activitatea practică de prevenire şi descoperire a contrafacerii de bancnote pune în evidenţă 
particularitățile acestei categorii de fals, precum şi asemănările şi deosebirile în raport cu "falsificarea". 
Redăm câteva dintre acestea: 


Expertizarea bancnotelor şi a altor instrumente de plată 8 


- în timp ce falsificarea are ca obiect bancnote izolate, falsificate una câte una, contrafacerea are ca 
obiect "producerea" unor cantități mari de bancnote, într-un timp scurt; 

- de regulă, bancnotele contrafăcute au acelaşi prefix şi aceeaşi serie (din acest punct de vedere este de 
remarcat falsificatorul Ciutacu, despre care am amintit anterior, care şi-a constituit o evidenţă precisă a 
seriilor, pentru a nu produce două bancnote cu aceeaşi serie); 

- având în vedere cantitatea mare de bancnote contrafăcute şi necesitatea punerii rapide în circulaţie a 
acestora, infractorii acţionează constituiți în grup; 

- de regulă, falsificatorul nu se ocupă şi de plasarea bancnotelor, sarcina revenind celorlalți membrii ai 
grupului; 

- punerea în circulaţie a bancnotelor contrafăcute are loc concomitent (sau la interval scurt) în mai 
multe localităţi situate în zone diferite; 

- locul contrafacerii nu corespunde cu locul punerii în circulaţie a bancnotelor; 

- pentru contrafacerea unor bancnote se constituie grupuri internaţionale de infractori (un exemplu 
concludent este contrafacerea masivă a bancnotei de 5000 lei, comisă în Italia, punerea în circulație in 
România făcându-se de o rețea numeroasă); 

- contrafacerea vizează totdeauna bancnote cu valoare mare sau cu putere mare de circulaţie (dolari, 
euro, liră, etc); 

- pentru contrafacere sunt necesare mijloace tehnice adecvate, precum si amenajarea unui loc special in 
care se desfăşoară activitatea; 

- având în vedere dimensiunile operaţiunilor, se desfăşoară activităţi premergătoare care durează o 
anumită perioadă de timp (întâlniri ale membrilor grupului, procurarea de materiale, stabilirea 
sediului, etc), ceea ce conferă organelor juridice specializate posibilitatea prevenirii contrafacerii sau 
descoperirea operativă a grupului. 


2. EXAMINAREA CRIMINALISTICA A BANCNOTELOR 
2.1. Elementele generale de protecţie a bancnotelor 


Toate biletele de bancă au caracteristici speciale, printre care: elasticitate, colorit, rezistenţă şi format 
deosebit. Fiecare emitent înzestrează bancnotele cu anumite elemente de protecție pentru a le proteja 
împotriva falsificării şi contrafacerii, realizate în procesul de fabricare a hârtiei, la tipărire sau finisare. 
Prezentăm, în continuare, principalele elemente de protecţie a bancnotelor aflate în circulaţie. 

* Hârtia pe care se tipăresc bancnotele are o compoziţie specială, cu conţinut mare de fibre textile - de 
obicei bumbac - care îi conferă rezistenţă mare la umiditate şi pliere (de exemplu, bancnotele americane au 
în compoziţie 85% bumbac). Fabricarea ei este limitată şi strict controlată, tipul respectiv nefiind găsit pe 
piaţa liberă. 

e Filigranul, care este un desen imprimat în hârtie în procesul de fabricaţie de către sita cadrului, pe care 
se adânceşte desenul dorit sau se coase în relief. Atunci când se formează coala de hârtie, în zonele mai 
adâncite ale cadrului cu sită se aşează mai multe fibre şi dau o suprafaţă cu partea desenată mai groasă, care, 
privită în transparenţă, este mai întunecată. Invers, când desenul cadrului este în relief, în locurile înalte ale 
sitei foaia de hârtie este mai subțire şi privită în transparenţă va prezenta un filigran luminos faţă de restul 
suprafeţei. Filigranul nu este o invenţie recentă, prima hârtie cunoscută cu acest element fiind fabricată în 
Italia, la Fabriano, în anul 1282. După anul 1600, filigranul a fost utilizat în scopuri comerciale drept semn 
de recunoaştere a hârtiilor pentru documente şi apoi pentru hârtii de valoare - polite şi bilete de bancă. 

e Fibre colorate, inserate in masa hârtiei în procesul de fabricaţie, atunci când pasta de hârtie este fluidă. 
Ele pot fi din mătase ori din poliester, situaţie în care au în secțiune o formă specifică, greu de imitat. 

*Fir de siguranţă, încorporat integral sau alternativ în masa hârtiei, simplu sau inscripţionat, cilindric 
sau plat, metalic sau din poliester. Cele incorporate alternativ sau plate, apar pe avers, (in unele emisiuni pe 
revers) sub forma unor dreptunghiuri strălucitoare. Inscriptionárile redau valoarea nominală înscrisă în 
cifre sau litere, imprimată în patru poziţii diferite, astfel ca să poată fi citită corect măcar o dată, indiferent 
de poziţia în care este privită bancnota. 

e Tipărire intaglio, care se realizează cu tiparul adânc şi se foloseşte pentru redarea în relief a unor 
elemente grafice de pe aversul bancnotelor - efigia, valoarea nominală, denumirea băncii emitente, desene 

ornamentale. Metoda este costisitoare şi nu se aplică bancnotelor cu valoare mică, care, oricum nu sunt 
tinta predilectá a falsificatorilor, ea implică obținerea plăcilor gravate care contin negativul desenelor şi 
textelor realizate în adâncime, sub formă de şanţuri. Placa este încărcată cu cerneală, după care peste ea este 
presată coala de hârtie, care va prelua cerneala depusă în şanţuri. La palpare se va constata că elementele 
imprimate au cerneala depusă în relief. 

* Microtextul, este un text de dimensiuni foarte mici ale caracterelor grafice, care poate fi vizualizat 
numai la examinarea cu aparate optice de mărit. El este caracteristic, ca plasament şi conţinut, fiecărei 
cupiuri, la examinarea cu ochiul liber apărând, de obicei, ca o linie întreruptă sau ca un fond aparent. 

* Elementele fluorescente sunt imprimate cu cerneluri speciale sau sunt inserate în masa hârtiei. Primele 
pot constitui desene ornamentale ori cifre ce formează seria, depuneri gen timbru sau chiar texte, iar 
secundele pot fi formate din fibre sau confetii. Ele nu sunt vizibile în lumină naturală, dar pot fi puse în 
evidenţă la examinarea în radiaţii ultraviolete. O categorie mai nouă a elementelor fluorescente o formează 
cernelurile care, în lumina naturală, au o anumită culoare (de obicei neagră), dar în radiaţii ultraviolete îşi 
schimbă culoarea în roşu, verde, etc, fiind folosite, de obicei, la tipărirea seriilor. 

* Elementele de suprapunere sunt constituite din desene parțiale, imprimate pe avers si revers, cu o 
poziționare strictă, care compun împreună o imagine completă. La examinarea separată, ele nu au o 
reprezentare lămuritoare, nefiind de obicei luate în seamă de profani. Tocmai această aparentă lipsă de 
perfecţiune face ca acest element de protecție compus să fie un mijloc puternic de siguranţă. 

Unele emisiuni monetare sunt prevăzute şi cu alte elemente de protecție, cum ar fi holograma, imaginea 
latentă, cerneala bicromatică, cerneala irizantă, liniatura anticopiere, la care ne vom referi atunci când vor fi 
prezentate modalitățile de examinare a bancnotelor şi a altor mijloace de plata, în vederea stabilirii 
autenticităţii sau contrafacerii. 

Noile emisiuni româneşti, ca şi dolarul australian, beneficiază de noi elemente de protecție, imbatabile până 
în prezent. Astfel, bancnota de 2.000 lei (emisiune Eclipsa 2000), cea de 10.000 şi 50.000 din emisiunea 
anului 2000, precum şi bancnotele de 100.000 şi 500.000 lei din emisiunea anului 2001 au suport din 
material plastic, fiind prevăzute cu o fereastră transparentă neimprimată. 


2.2. Metode de examinare a bancnotelor suspecte de contrafacere 


Examinarea criminalistică a bancnotelor şi mijloacelor de plată se realizează prin metodele generale 
folosite la cercetarea înscrisurilor, cu unele particularităţi. Ele vor fi examinate sub mai multe aspecte: al 
hârtiei, al tuşului sau cernelii, al filigranului şi firului de siguranţă, al desenelor ornamentale, modului de 
tipărire, ţinând cont de elementele specifice de protecție. 

Astfel, hârtia bancnotelor diferă calitativ de cea care se găseşte în comerţ sub aspectul grosimii, 
elasticitátii, rezistenţei la rupere, însuşiri date de compoziţia ei specială. La fel diferă tuşurile şi cernelurile 
folosite la imprimare, compoziţia lor specifică asigurând pe lângă stabilitatea imprimării şi o rezistență 
sporită la tratarea cu acizi. 

EXAMINAREA MICROSCOPICA are ca obiectiv stabilirea prezenţei sau absenței, a modului de 
redare sau de imitare a unor elemente de protecţie ca: microtext, fibre colorate, liniatură anticopiere, putând 
fi stabilit şi modul de imprimare. 

Microtextul trebuie să fie imprimat ferm, uşor lizibil la o mărire de peste şase ori. în cazul bancnotelor 
contrafăcute prin tipărire, literele componente ale microtextului sunt redate de obicei incomplet şi au 
aspect deformat, datorită faptului că traseele nu sunt delimitate strict față de fond (fig. 1 şi 2). în cazul 
bancnotelor contrafăcute prin copiere, microtextul este redat difuz, ilizibil, fiind format din puncte de 
culoare (fig. 3 şi 4). 

În situaţia reproducerii unei bancnote la copiator sau la imprimantă color, liniatura anticopiere nu va fi 
redată, ea nefiind "citită" de aparatura optică a acestora, datorită faptului cá este tipărită în culori sau nuanţe 
pale: gri deschis, bej, roz, vernil etc. (fig. 5 şi 6). Bancnotele americane din emisiunea 1996 sunt prevăzute 
cu liniatura anticopiere care, la reproducere, creaza efectul de "Moire", adică imaginea se deformează şi 
produce "ape", iar la scanare liniile devin întrerupte (fig. 7 şi 8). 

Modul de imprimare poate fi stabilit ușor prin examinarea bancnotelor la stereomicroscop sau la 
microscopul comparator. Atunci când sunt puse în evidenţă particule strălucitoare şi uşor în relief de 
culoare roşie, galbenă şi albastră care compun textele şi desenele, avem de-a face cu un copiator sau cu o 

imprimantă laser, care au acelaşi principiu de funcționare - imprimare. în ambele cazuri punctele de 
culoare sunt depuse dezordonat sau în bare, fără a forma modele geometrice. Diferentierea poate fi făcută 
cu certitudine atunci când s-a folosit un copiator marca Xerox, care depune pe suprafaţa hârtiei puncte de 
culoare galbenă ce formează codul aparatului, fără legătură cu ansamblul grafic ce este reprodus, (fig. 9) 

Când punctele de culoare au aspect mătuit, fără relief şi sunt depuse dezordonat sau în bare, putem 
afirma că la contrafacere s-a folosit o imprimantă cu jet de cerneală. Lângă traseele pline de culoare neagră 
vor fi descoperiţi mici stropi de cerneală depuşi accidental. 

Dacă punctele de culoare capătă în zonele mai dense un aspect ordonat - cel mai frecvent în formă de 
romburi deschise cu un punct în centru, atunci putem afirma că respectiva contrafacere s-a realizat un tipar 
offset (fig. 10). 

EXAMINAREA ÎN RADIAȚII ULTRAVIOLETE are ca scop constatarea prezenţei ori absenței 
fibrelor, desenelor şi textelor fluorescente. Situate ca lungime de undă în vecinătatea spectrului vizibil, 
radiaţiile ultraviolete au proprietatea de a "excita" materia, producându-i o stare de luminiscentá, alta decât 
cea sesizabilă cu ochiul liber. Pentru emitent este deci important să folosească substanţe invizibile în lumină 
naturală, dar care să devină fluorescente în radiaţii ultraviolete (fig. 11). 

La imprimarea prin tipărire a bancnotelor contrafăcute nu pot fi redate elementele fluorescente sau 
acestea vor fi adăugate ulterior, dar de o calitate nesatisfăcătoare (fig. 12), iar copiatoarele color si scanerele, 
lucrând în spectrul vizibil, nu pot pune în evidenţă fluorescenta produsă de radiaţiile ultraviolete. 

Emitentii de bancnote şi mijloace de plată au mers mai departe pe această linie, realizând texte, desene, 
linii etc, vizibile în lumină naturală într-o anumită culoare, având cu totul altă culoare, sub acţiunea 
radiaţiilor ultraviolete. 

La examinarea în radiaţii ultraviolete pot fi puse în evidenţă cernelurile de nuanţă deschisă cu care s-a 
încercat imitarea filigranului sau a firului de siguranță, dar mai ales fluorescenta proprie a hârtiei pe care s-a 
realizat contrafacerea, ştiut fiind faptul că suportul bancnotelor autentice nu este fluorescent. 

EXAMINAREA ÎN TRANSPARENTĂ, are ca scop constatarea prezenţei sau absenței filigranului, 
firului de siguranță şi a elementelor de suprapunere, putând fi stabilite autenticitatea acestora şi corecta 
redare sau, dimpotrivă, imitarea sau plasarea defectuoasă. 

Filigranul autentic este realizat în masa hârtiei în procesul de fabricație, prin subtierea sau îngroşarea 
unor zone, astfel că hârtia devine mai luminoasă sau mai întunecată în locurile respective, formând imagini 
care nu pot fi observate decât în transparenţă, ele nu au fluorescentă şi nu pot fi observate în lumină 
incidentală. în caz contrar, acest "filigran" a fost imitat prin depunere de substanţă cu ajutorul unor clișee. 

Firul de siguranţă autentic poate fi încorporat integral sau alternativ, situaţie în care zonele neîncorporate 
sunt strălucitoare. El poate fi imitat prin procedee asemănătoare celor folosite la contrafacerea filigranului. 

Un caz mai deosebit întâlnit în activitatea de expertizare a bancnotelor a fost acela în care, pentru 
imitarea filigranului şi a firului de siguranţă ale bancnotei de 50.000 lei, pe hârtia ce urma să fie imprimată 
cu imprimantă cu jet de cerneală. Grafica specifică, au fost tipărite offset imagini ce redau un filigran şi un 
fir de siguranță. Această manoperá a fost descoperită prin îndepărtarea stratului de cerneală folosit la 
imprimarea graficii, cu ajutorul unui solvent (fig. 13 şi 14). 

Un alt mod de imitare a filigranului şi firului de siguranţă necesită confecționarea unei bancnote 
contrafăcute din două bucăţi de hârtie imprimate una cu elementele aversului, cealaltă cu cele ale 
reversului, înainte de lipirea acestora pe spatele uneia dintre cele două bucăţi de hârtie se imprimă cu 
ajutorul unor clişee desenele ce redau filigranul şi firul de siguranţă ale unei bancnote autentice. 

Au fost întâlnite cazuri în care între cele două bucăţi de hârtie a fost introdusă o bandă de staniol, pentru a 
imita firul de siguranță autentic (fig. 15). 

Elementele de suprapunere sunt desene redate pe aversul şi reversul unei bancnote care, la examinarea în 
transparență, compun o imagine completă. Dificultatea în redarea lor constă în plasarea lor perfectă, cea 
mai mică decalare ducând la redarea defectuoasă a imaginii ce trebuie formată prin compunere. 

EXAMINAREA ÎN LUMINA INCIDENTALĂ urmăreşte punerea în evidență a imaginii latente, 
hologramei şi cernelii irizante, care formează elemente de protecţie specifice unor bancnote. 

Imaginea latentă se depune pe suprafeţe formate din cerneală metalizată, imprimată cu unul, două sau 
mai multe elemente, fiecare dintre ele fiind vizibil într-un anumit unghi de examinare. Ele nu îşi 
schimba culoarea, ci doar apar sau dispar, funcţie de unghiul de privire şi iluminare. 

Holograma este formată dintr-un suport metalizat pe care se imprimă cu ajutorul tehnicii laser diferite 
desene, realizate sub unghiuri diferite. La examinarea în lumină incidentală şi schimbarea unghiului de 
iluminare, desenele vor apărea alternativ şi îşi vor schimba culoarea în toate componentele spectrului vizibil: 
roşu, oranj, galben, verde, albastru, indigo si violet (fig. 16). 

Cerneala irizantă este vizibilă numai în unele unghiuri de lumină şi este folosită la imprimarea unor 
elemente grafice sau texte. Ea are nuanţe pastelate şi este depusă în strat subțire, fiind transparentă şi 
neacoperind elementele tipărite (fig. 17). 

Elementele metalizate sunt aplicate pe aversul unor bancnote, au culori diferite şi devin strălucitoare în 
unele unghiuri de iluminare şi mate în altele, prezenţa lor fiind însă remarcată indiferent de unghiurile de 
examinare. Spre deosebire de holograme, ele nu îşi schimbă cromatica. 


2.3. Mijloace de examinare a bancnotelor şi a altor mijloace de plată 


La examinarea bancnotelor şi mijloacelor de plată suspecte de contrafacere se folosesc mijloace clasice - 
lupa, stereomicroscopul, microscopul comparator, lămpi cu radiaţii ultraviolete, - dar şi mijloace moderne, 
intrate relativ recent în dotarea laboratoarelor criminalistice. Acestea din urmă sunt aparatele DOCUBOX şi 
POLILIGTH, care pot şi sunt folosite la examinarea unei game largi de documente. 

DOCUBOX-ul permite examinarea unei bancnote sau document prin mai multe procedee şi surse de 
lumină: 

- în lumină filtrată, apropiată ca temperatură şi culoare celei naturale (filtru DOCU 2-50, 316); 

- în lumină incidentală polarizată, cu unghiuri de 45? şi 15°; 

- în transparenţă; 

- în radiaţii ultraviolete. 

Imaginea este preluată de o cameră de luat vederi de înaltă rezoluţie şi vizualizată pe un monitor. Prin 
comenzi simple pot fi reglate intensitatea luminii (mărirea sau micşorarea puterii acesteia şi diafragma) şi 
mărirea optimă a zonei examinate, prin zoom-are. 

Imaginea reflectată poate fi prelucrată prin filtre cu valori de 570, 610, 630, 645, 695, 715, 780, 830, 850 
şi 1000 nanometri, situaţie în care devin vizibile unele imagini latente imprimate cu cerneluri speciale, se 
diferențiază traseele executate cu substanţe scripturale diferite, pot fi indepărtate depunerile parazitare şi 
pot fi vizualizate textele acoperite. 

Aparatul este conectat la un calculator cu program special de prelucrare a imaginii. Cu ajutorul 
acestuia pot fi efectuate suprapuneri sau juxtapuneri ale unor imagini preluate şi memorate, cu cele 
aflate în obiectivul camerei video. Calculatorul poate memora mai multe imagini care pot fi inversate, 
diapozitivate şi îmbunătăţite din punct de vedere al contrastului, pentru efectuarea examinărilor 
comparative. 

Rezultatele examinărilor pot fi fixate şi ilustrate prin intermediul unui videoprinter Sony UP 
860 C6, care redă pe hârtie termică format 8x10 imaginea prezentată pe monitor. 

Principalul avantaj al utilizării DOCUBOX-ului rezidă în obținerea unor imagini instantanee ale 
examinărilor efectuate în radiaţii ultraviolete, lumină incidentală şi în transparenţă, obținându-se rapid 
fotogramele necesare efectuării demonstrațiilor rapoartelor de expertiză. Procedeele clasice necesitau 
efectuarea de fotografii cu mai multi timpi de expunere, developarea filmului şi diapozitivarea 
acestuia, apoi realizarea fotografiilor, operaţiuni care durau 3-4 ore. 

DOCUBOX-ul prelucrează numai imaginea reflectată. Pentru mărirea posibilităţilor de 
examinare se poate folosi aparatul POLILIGHT. Acesta are două opţiuni de lucru: 

- sursa principală, care prin filtrare emite lumină cu lungimi de undă cuprinse între 350 şi 680 
nanometri, având trepte de 350, 415, 450, 505, 530, 555, 590, 620 şi 650 nanometri, precum şi trepte 
intermediare, împărțite fiecare în câte zece subdiviziuni; 

- sursa secundară, care foloseşte filtre cu valori de 715, 780, 830 nanometri. 

Astfel, cu ajutorul POLILIGHT-ului, bancnotele şi alte documente pot fi examinate în lumină de 
emisie cu lungime de undă cuprinsă între 350 şi 830 nanometri, acoperind spectrul vizibil şi o mare 
parte din radiaţiile ultraviolete şi infraroşii. El conferă numeroase facilități, pe care le exemplificám 
enumerând câteva dintre caracteristicile sale: 

- are dimensiuni reduse şi design ergonomie; 

- are putere de iluminare de 3-4 ori mai mare decât orice sursă de lumină utilizată de 
criminalişti, datorită lămpii de 500 W, cu o durată de funcționare de 3000 de ore; 

- panoul de comandă asigură schimbarea uşoară a filtrelor şi reglarea intensității luminii; 

- poate executa combinaţii de filtre optice pentru obţinerea lungimii de undă dorite; 

- lumina se transmite prin fibre optice, cu pierderi reduse în intensitate. 

Pentru examinări au fost proiectate şi construite şi alte aparate, cum ar fi DOCUCENTER, VSC 
4 şi VSC 2000, ultimul fiind considerat cel mai performant la ora actuala. 

Cu ajutorul VSC 2000 pot fi efectuate, alături de examinările în diverse lungimi de undă şi 
modalităţi de iluminare, analize video-speciale ale cernelurilor şi tuşurilor, comparatiile fiind vizualizate 
prin diagrame. El are ca accesoriu un microscop cu iluminare prin obiectiv, cu care se pot efectua măriri 
de până la 1000 de ori. 


Fig. 1 — Redarea microtextului pe o Fig. 2 — Microtextul unei bancnote 
bancnotă contrafăcută prin tipărire. autentice 


Fig. 3 = Redarea microtextului pe o Fig. 4 — Microtextul bancnotei 
banonotà contrafăculă prin capilare, autentice 

Fig. 5 — Absența liniaturii anticopiere pe o Fig. 6 — Liniatura anticopiere pe o bancnotă 
bancnotă contrafăcută la copiator autentică 


Fig. 7 — Bancnotă contrafăcută. 
(detaliu) 

Fig. 9 — Detaliu unei bancnote contrafácutà Fig. 10 — Detaliul unei bancnote 


la copiator marca Xerox. Săgeţile indică contrafăcute cu tipar offset. Sunt indicate cu 
punctele galbene care compun codul săgeți modelele geometrice ale rasterului. 
aparatului. 


Fig. 12 — Imitarea desenului fluorescent pe 
o contrafacere 


ll 
saut III 
Fig. 13 Fig. 14 
Fig. 13 si 14 — Imprimarea filigranului şi a firului de siguranţă prin tipărire offset a acestora. 

Fig. 15 — Bandá de staniol introdusá intre cele Fig. 16 — Holograma unei bancnote 


două bucăţi de hârtie ale bancnotei 
contrafăcute 


Fig. 17 — Text imprimat cu cerneală 
irizantă. 


Fig. 18 — Element metalizat. 

Fig. 19 — Elemete metalizate. 

Fig. 20 — Aparatele 
DOCUBOX și 
POLILIGHT (stânga) 

2. ELEMENTELE DE PROTECȚIE ALE UNOR BANCNOTE CONVERTIBILE 


Specialiştii criminalişti se confruntă cu numeroase cazuri în care trebuie să examineze bancnote 
străine suspecte de contrafacere, ce fac obiectul unor sesizări sau lucrări penale. Pentru aceasta, este 
necesar ca ei să cunoască elementele de protecție specifice cupiurilor respective. Dacă dolarii americani 
sunt relativ cunoscuţi, datorită circulaţiei extinse, cât şi numeroaselor cazuri de contrafacere, alte 
bancnote liber convertibile sunt mai puţin cunoscute, iar procurarea monedelor de comparaţie este 
anevoioasă. De aceea, în continuare, vom prezenta elemente de protecţie ale unor cupiuri ce au fost şi 
probabil vor fi în continuare ţinta falsificatorilor, completate cu unele date privind emisiunile şi 
retragerile din circulaţie ale acestora. 

Mai întâi vom face însă câteva precizări privind convertibilitatea. Ea constă în însuşirea legală a 
unei monede de a putea fi preschimbată cu o altă monedă în mod liber, prin vânzare şi cumpărare pe 
piaţă, în sensul că nu există restricții nici cu privire la suma de preschimbat nici la scopul preschimbării 
$1 nici la calitatea celui ce efectuează preschimbarea. 

Prin convertibilitate se creează premisele determinării exacte a eficienţei comerţului exterior în 
ansamblu şi a fiecărei tranzacţii în parte, produsele ţării se află într-o concurenţă reală cu produsele 
altor ţări, iar din punct de vedere financiar ea contribuie la realizarea echilibrului valutar-financiar. 

Trecerea la convertibilitate a monedei unei ţări poate fi considerată ca un rezultat al atingerii 
unui nivel înalt de dezvoltare şi eficiență economică; o ţară cu monedă convertibilă poate face comerţ 
cu toate celelalte ţări, pe pieţele unde obţine cel mai mare avantaj. Cu toate acestea, puţine ţări au 
putut introduce convertibilitatea liberă. în perioada interbelică, numeroase ţări au trebuit să renunţe la 
convertibilitate din cauza condiţiilor economice potrivnice. România nu a avut moneda convertibilă 
decât 3 ani, respectiv în perioada 1929-1932 

După cel de al doilea război mondial convertibilitatea a devenit unul dintre principiile 
fundamentale ale sistemului monetar internaţional, dar cele mai importante state vest-europene au 
introdus-o abia în anul 1958. 

Convertibilitatea îmbracă două forme: oficială şi de piaţă. în cazul convertibilităţii oficiale 
cursul este fix, asigurând certitudinea şi stabilitatea tranzacţiilor economice externe; în cazul 
convertibilitátii de piaţă cursul poate fi fluctuant, schimburile efectuându-se fără asigurări împotriva 
riscului valutar, deci fără asigurarea echivalentei. în ambele cazuri este necesar să existe o 
rezervă valutară oficială corespunzătoare. 

Convertibilitatea oficială se efectuează, in general, de autoritatea monetară (Banca Naţională) 
prin utilizarea valutei de rezervă; cea de piaţă dispenseazá autoritatea monetară de efectuarea 
operaţiunii propriu-zise de convertire, aceasta fiind de competenţa pieţei, dar nu şi de obligaţia de a 
menţine fluctuatia cursului valutar în limitele stabilite şi de a evita oscilatiile prea mari, dăunătoare 
economiei. Toate acestea se pot realiza numai prin intervenţia statului pe piaţă, prin vânzare sau 
cumpărare de valută. 

3.1. Bancnota euro 

Lansarea în circulaţie a bancnotei euro a fost precedată de numeroase întâlniri şi consultări ale 
diverselor instituţii cu atributiuni în domeniul financiar - bancar, dar şi în cel al combaterii fraudelor; 

18 aprilie 1951 - Semnarea Tratatului de la Paris. Franţa, Germania Federală, Italia, 
Luxemburgul, Belgia şi Olanda se pun de acord asupra înființării unei Comunităţi Europene a 
Cărbunelui şi Oţelului (CESC). 

Martie 1957 - Semnarea tratatelor de la Roma. Aceste tratate, având ca părţi semnatare Belgia, 
Franţa, Germania Federală, Italia, Luxemburg şi Olanda, pun bazele Comunităţii Economice 
Europene (CEE) şi ale Comunităţii Europene pentru Energie Nucleară. 

Decembrie 1969 - Summit la Haga. Pierre Werner este însărcinat cu alcătuirea unui raport despre 
modalităţi de a reduce instabilitatea cursurilor de schimb. 

Octombrie 1970 - Publicarea raportului Werner. Nu recomanda crearea unei monede unice 
europene sau înființarea unei Bănci Centrale Europene, îndemnând, în schimb, la centralizarea 
politicilor macro-economice ale statelor membre, ceea ce însemna "fixarea completă şi ireversibilă a 
paritátilor şi liberalizarea totală a circulaţiei capitalului”. 

1971 - 1973 - Abolirea sistemului cursurilor fixe. Bretton Woods a constituit o mare lovitură 
dată sperantelor de uniune monetară europeană. 

Martie 1979 - Crearea Sistemului Monetar European (SME). Intrarea în vigoare a sistemului 
monetar european pe baza unei unități monetare numită ECU. Sistemul a fost gândit cu scopul de a 
stabiliza cursurile de schimb ale monedelor naţionale şi de a contracara inflaţia. 

Februarie 1986 - Semnarea Single European Act, care aduce modificări Tratatului de la Roma, 
oficializând cooperarea dintre statele membre şi incluzând şase noi domenii de competenţă, printre 
care cooperarea monetară. 

14 iunie 1988 - Liderii Comisiei Europene fac progrese în planificarea Studiului Monetar. 

1 iulie 1990 - înfiinţarea Uniunii Monetare Europene (LTME). 

7 februarie 1992 - Semnarea Tratatului de la Maastricht - care propune o dată fermă şi anume 
ianuarie 1999 ca ultim termen la care să se producă înlocuirea monedelor naționale de către una singură: 
euro. 

3 iunie 1992 - Danezii votează împotriva Tratatului de la Maastricht. 

17 septembrie 1992 - Lira sterlină este suspendată în cadrul şarpelui monetar. Marea Britanie se 
retrage din cadrul şarpelui monetar, potrivit căruia, o monedă națională nu putea avea variaţii prea mari 
în raport cu celelalte monede, după scăderea lirei sterline față de marca germană. 

21 septembrie 1992- Franţa se pronunţă în favoarea Tratatului de la Maastricht. 

21 ianuarie 1994 - Crearea Institutului Monetar European. Are loc prima întâlnire a Institutului 
Monetar European, precusorul actualei Bănci Centrale Europene. 

1 ianuarie 1995 - Uniunea Europeană se extinde. Trei noi membri - Austria, Finlanda şi Suedia 
- aderă la Uniunea Europeană. 

Decembrie 1995- Euro devine noua denumire oficială a Monedei Unice. 

1 iunie 1998- Constituirea Băncii Centrale Europene (BCE). 

5 ianuarie 1999- Lansarea Euro. Euro atinge 1,19 dolari în prima zi de tranzacţionare, datorită 
entuziasmului cu care dealerii primesc noua monedă. 

3 decembrie 1999 - Cutremur cauzat de prăbuşirea parităţii Euro/Dolar. Pentru prima dată de 
la lansarea sa, Moneda Unică Europeană scade sub valoarea de un dolar. 

25 septembrie 2001 - Țările membre G7 susţin în continuare Euro. Băncile Centrale ale SUA si 
Japoniei se alătură Băncii Centrale Europene în încercarea de a sprijini Moneda Unică Europeană 
aflată în suferinţă. 

29 septembrie 2000 - Danemarca refuză Moneda Unică. Danezii se pronunţă categoric împotriva 
Monedei Unice Europene într-un referendum care avea să constituie o grea lovitură pentru Uniunea 
Monetară Europeană. 

1 ianuarie 2001 - Grecia aderă la zona Euro. Grecii nu regretă prea mult ieşirea din circulaţie a 
drahmei. 

Robert Mundell - părintele monedei unice. 

Economistul canadian Robert Mundell, profesor la Universitatea Columbia, este cel care a 
formulat teoriile pe baza cărora a fost creată moneda unică europeană. în 1999 a primit Premiul 
Nobel pentru economie. Academia Regală Suedeză de Ştiinţe l-a premiat pentru analizele sale asupra 
ratelor de schimb şi a modului în care fluctuațiile acestora afectează politicile monetare. 

Mundell nu se consideră însă "părintele euro". "Asta ar fi prea mult. Mai degrabă naşul sáu, şi mai 
bine, unul dintre mai multi nasi ai monedei unice europene" - spune Robert Mundell. 

Mundell a pus bazele teoretice ale creării Uniunii Monetare Europene, a fost unul dintre 
susţinătorii cei mai infocati ai monedei euro. El însă nu a participat direct la elaborarea planurilor de 
lansare a euro. 

Simbolul euro a fost creat de Comisia Europeană, iar conceperea acestuia trebuia să satisfacă trei 
criterii : 

- să fie un simbol uşor de recunoscut al Europei; 

- să poată fi scris uşor de mână; 

- să aibă un design plăcut. 

Mai mult de treizeci de modele au fost desenate. Dintre acestea, zece au fost supuse aprobării 
publicului, iar două dintre modele s-au distanțat clar în preferinţele acestuia. Dintre ele, Jacquis 
Santer, preşedintele de atunci al Comisiei Europene, şi comisarul european însărcinat cu euro, Ives- 
Thibault de Silguy, au ales varianta finală. 

Desenul a fost inspirat de litera grecească epsilon, evocând astfel perioada clasică şi leagănul 
civilizaţiei europene. Simbolul se referă, de asemenea, şi la prima literă a cuvântului Euro, iar cele două 
linii paralele semnifică stabilitatea euro. Abrevierea oficială a monedei unice este EUR, termen 
înregistrat la Organizaţia Internaţională pentru Standardizare (ISO). 

De la 1 ianuarie 2001, bancnotele şi monedele euro au fost introduse în cele 12 state ale zonei 
euro. Toate bancnotele şi monedele euro vor avea o valoare de 664 miliarde euro şi vor cântări cât 24 
de turnuri Eiffel. Este vorba de şapte bancnote şi opt monede. 

Robert Kalina, un artist austriac care reprezintă Banca Naţională a Austriei, a câştigat, în 1996, 
concursul organizat de Institutul Monetar European (IME) pentru alegerea aspectului bancnotelor. 
Proiectele desenate de Kalina prezintă cele mai importante şapte epoci arhitecturale din istoria 
Europei. De asemenea, pe bancnote mai sunt tipărite un steag şi o hartă a Europei. 

Dintre cele 14,5 miliarde de bancnote, care vor fi emise pe întreg continentul, zece miliarde vor 
înlocui bancnotele naţionale, iar restul va fi păstrat în rezervă. 

Fiind clar de la început că noua monedă va deveni imediat după punerea în circulaţie ţinta 
falsificatorilor, sub egida INTERPOL au fost organizate reuniuni ale reprezentanţilor băncilor 
europene, împreună cu specialişti al comisiei Europene, Asociaţiei Internaționale de Securitate 
Bancară, Băncii Centrale Europene, Europolului, Serviciului Secret al S.U.A., precum şi poliţiei din 
Japonia, cu scopul de a se stabili măsuri de prevenire a falsificărilor şi contrafacerilor. Aceste măsuri 
constau în următoarele: 

m armonizarea legislaţiei în materie din fiecare ţară membră a Uniunii Europene; 

m obligaţia băncilor centrale naţionale şi a statelor membre de a contribui la schimbul de 
informaţii în domeniu şi la cooperarea ce se impune; 

m înfiinţarea unui centru de analiză a bancnotelor suspecte de falsificare sau contrafacere 
şi difuzarea urgentă a informaţiilor către serviciile de poliție specializate şi Secretariatului 
General Interpol; 

m înfiinţarea la Banca Centrală Europeană a unei bănci de date tehnice privind contrafacerea 
monedelor auro; 

m informarea şi pregătirea cetăţenilor din statele membre ale Uniunii Europene cu privire la 
recunoaşterea monedelor euro autentice; 

m definirea unor politici comune de combatere a falsurilor şi contrafacerii euro în ţările 
membre ale Uniunii Europene; 

m constituirea la nivelul Europolului şi a fiecărui birou national interpol a unei bănci de 
date interactive în materie de falsificare şi (contrafacere a monedei, la care să aibă acces toate 
serviciile de poliţie specializate, precum şi băncile centrale naţionale. 

Banca Centrală Europeană (B.C.E.) a precedat Institutul monetar european însă, în afară de 
modificarea de nume, rolul capital al instituţiei nu s-a schimbat. în ceea ce priveşte euro, acest rol merge 
mai departe decât simpla emisiune a bancnotelor, fiind deținătoarea principalei baze de bate tehnice 
privind contrafacerea şi falsificarea acestora. 

Serviciile poliției specializate colaborează pe linia prevenirii falsificării şi contrafacerii 
monedei euro şi oficiul de luptă antifraudă al Comisiei europene (OLAF). Acesta este o structură 
însărcinată cu anchete administrative asupra afacerilor de fraudă, corupţiei şi spălării de fonduri, în 
detrimentul finanţelor Uniunii Europene. Deşi OLAF nu desfăşoară decât anchete administrative, 
personalul său se compune din poliţişti şi este abilitat să colaboreze la anchetele judiciare, aducând un 
sprijin operațional şi tehnic în detectarea contrafacerilor monedei europene. 

Bancnotele europene sunt emise în cupiuri având valori nominale de 5, 10, 20, 50, 100, 200 şi 
500 euro, fiind însoţite de monede metalice cu valori nominale de 1 şi 2 euro, precum şi de 1, 2, 5, 10, 
20 şi 50 centi. Grafica bancnotei euro, aleasă de Consiliul Monetar European (EMI) pentru cele 
sapte cupiuri, este inspiratá din tema "Epoci si stiluri europene" si prezintá principalele stiluri 
arhitecturale pe care le-a cunoscut Europa, cu accent pe redarea a trei elemente: ferestre, arcade şi 
poduri. Acest subiect a fost ales întrucât îmbină evoluţia în timp a tehnicii, artei arhitecturale şi a 
comunicaţiilor în Europa. Motivele arhitectonice din grafica noilor bancnote nu reproduc modele 
anume, ci redau elemente reprezentative care pot fi întâlnite în mai multe zone europene, dorindu-se 
a avea o simbolistică aparte - spirit de deschidere şi cooperare. De aceea s-a evitat redarea graficii 
unor monumente cunoscute, dar care fac parte din patrimoniul cultural al unei anumite ţări membre, in 
imprimarea unor efigii a fost respinsă din start, aceasta putând crea animozitáti intr-un domeniu 
incă sensibil. 


Bancnotele euro au cromalici şi dimensiuni difente, astiel: 


CUPIURA DOMINANTA CROMATICA DIMENSIUNI 
5 euro gn 62 x 120 mm 
10 euro maro roscat 67 x 127 mm 
20 euro albastru 72 x 133 mm 
50 euro orange 77 x 140 mm 
100 euro verde 82 x 147 mm 
200 euro galben 82 x 153 mm 
500 euro violet B2 x 160 mm 


Bancnotele de 5, 10 şi 20 euro au elemente de protecţie, asemănătoare, la fel si cele cu valoare nominală 
mai mare de 50 euro. 

Din practica tehnico-criminalisticá s-a constatat cá bancnotele cu valoare nominalá micá nu sunt tinta 
preferată a falsificatorilor, contrafacerea lor nefiind suficient de profitabilă. De asemenea, nici bancnotele 
cu valoare mare nu sunt contrafăcute frecvent, ele fiind greu de pus în circulaţie datorită creşterii vigilentei 
persoanelor la care| urmează să fie plasate. De exemplu, cel puţin în ţara noastră, au fost' întâlnite 
numeroase contrafaceri ale bancnotelor de 50 euro, câteva al celei de 100 euro, dar nici una din cuplurile cu 
valori nominale mai mari.' 

De aceea prezentăm în continuare elementele de protecţie ale bancnotelor din cupiurile de 20 şi 50 euro, 
care sunt asemănătoare cu cele având valoare nominală mai mică, respectiv mai mare, fiind probabil 
principalele ţinte ale contrafacerilor. 


Bancnota de 20 euro (fig. 25 şi 26) 

Tipărire intaglio - Iniţialele Băncii Centrale Europene scrise în limbile ţărilor membre (BCE, ECB, 
ECZ, EKT, EKP), grupul de cifre "20" din partea dreaptă superioară, grafica ce reprezintă ferestrele, grupul 
de cifre "20" din partea stângă jos şi scrisul EURO şi EYPO? de lângă acesta, toate aflate pe aversul 
bancnotei. 

O? = semnul omega din grafia elenă. 

Fir de siguranfá- încorporat total, plasat central, inscripţionat cu scrisul "EURO 20 EURO" cu spatii 
mari între cuvinte. 

Filigran - combinat (luminos şi întunecat), ce redă parțial grafica aversului, sub care se află unul 
luminos ce redă valoarea nominală, ambele plasate pe manşeta din stânga aversului. 

Microtext — mai multe grupuri de texte minuscule imprimate astfel atât pe avers, cât şi pe revers. Pe 
avers este depus în următoarele zone: 

m în interiorul hologramei, pe toată suprafaţa este scris repetat "EURO EYPO EURO... " 

m în interiorul literelor EYPO? din colţul din stânga jos este scris repetat şi fără spatii "202020..." 

m pe o suprafaţă triunghiulară a desenului ornamental, plasată sub Drapelul Uniunii Europene şi în 
interiorul celor două stele din zona interioară, este scris repetat şi fără spatii "EUROEYPOEURO..." 

Pe revers, cele cinci linii paralele din partea superioară, care sugerează suprafața apei şi desparte 
imaginea podului de reflectarea sa, sunt formate din cuvintele "EURO" şi "EYPO?" scrise repetat. 

Hologramă - sub formă de coloană, plasată în partea dreaptă a aversului, la schimbarea unghiului de 
expunere sau de iluminare se pot vizualiza alternativ grupul de cifre "20", simbolul euro şi desenele 
ornamentale formate din cifrele 20 cu dimensiuni diferite şi suprapuse, având în ansamblu un aspect 
danteliform. 

Cerneală irizantă - depusă pe revers sub forma unei benzi verticale de culoare galben pal, vizibilă în 
unele unghiuri de iluminare. Prin neimprimare se formează imaginea valorii nominale şi cea a simbolului 
euro. 

Imprimare anticopiere - dreptunghiul plasat în colţul din stânga jos al reversului este imprimat cu tuş 
de culoare gri deschis şi un text abia vizibil ce redă valoarea nominală. 

Elemente fluorescente - imprimate sau înserate în masa "suportului atât pe avers, cât şi pe revers. 

Pe avers sunt prezente următoarele elemente: 

m Drapelul Uniunii Europene cu fluorescentă galbenă; 

m cercurile mici de culoare galbenă depuse central stânga şi stelele din partea centrală dreaptă au 
fluorescentă carmin; 

Pe revers, grafica ce redă podul, harta Europei şi valoarea nominală are fluorescentă galbenă. Pe 
ambele fete ale bancnotei sunt înserate în masa hârtiei fibre fluorescente de culoare carmin, galben şi bleu 
depuse aleatoriu. 


Bancnota de 50 euro (fig. 27 şi 28) 

Tipărire intaglio - grupurile de litere BCE, ECB, ECZ, EKT, EKP reprezentând inițialele Băncii 
Centrale Europene scrise în limbile ţărilor membre, grupurile de cifre "50" din partea dreapta superioara şi 
stângă inferioara, grafica ferestrelor si scrisurilor "EURO" şi "EYPO?". 

Fir de siguranță- plasat central, încorporat integral, inscripţionat cu pauze mari "EURO 50 EURO" cu 
poziționări diferite astfel să poată fi citit corect o dată, indiferent de poziţia bancnotei în timpul examinării 
în transparenţă. 

Filigran - plasat ín manşeta din stânga aversului, redă luminos şi întunecat imaginea unei ferestre şi 
foarte luminos valoarea nominală înscrisă în cifre. 

Microtext - plasat pe ambele fete ale bancnotei. Pe avers poziţionarea este următoarea: 

m în interiorul hologramei, este înscris în cercuri concentrice şi fără spatii "SOEURO 50EYPO..."; 

m în interiorul stelelor de culoare albastră şi în interiorul cuvântului "EY PO?" din colţul din stânga jos 
este scris fără spatii "505050..."; 

m banda inferioară de culoare maro este formată din scrisul repetat şi fără spaţii "5SOEURO 
S0EY PO..." depus pe şase rânduri. 

Pe revers, banda inferioară de culoare bej, întreruptă de conturul ce reprezintă nordul Africii, este 
formată din textul depus pe mai multe rânduri "S0EURO 50EY PO..." 

Hologramă- plasată în dreapta aversului, la schimbarea unghiului de examinare sau de iluminare apar 
alternativ valoarea nominală, desenul unei ferestre şi textul "SOEURO 50EYPO " depus în cercuri 
concentrice. 

Imprimare anticopiere- dreptunghiul din stânga jos al reversului este imprimat cu tuş de culoare bej 
deschis şi un text cu umbre ce creaza iluzia optică a prezenţei unui timbru sec, care nu pot fi sesizate de 
senzorii optici ai aparatelor de reprodus. 

Elemente fluorescente-fibre cu fluorescentă de culoare carmin, galbenă şi bleu depuse aleatoriu pe toată 
suprafața bancnotei. Pe avers, Drapelul Uniunii Europene are fluorescentă galbenă, stelele albastre au 

fluorescentă galbenă-verzui, iar cele de culoare galbenă au fluorescentă portocalie, la fel ca şi cercurile 
galbene din partea din dreapta sus. Pe revers, grafica podului, harta Europei şi valoarea nominala au 
fluorescentă galbenă. 

Pe bancnota de 50 de euro, ca şi pe cele de 100, 200 şi 500 euro, valoarea nominală din partea dreaptă 
inferioară a reversului este imprimată cu cerneală metalizată bicromatică, care îşi schimbă culoarea din maro 
în mov strălucitor funcţie de schimbarea unghiului de examinare sau iluminare. 

In ceea ce priveşte microtextul, cu excepţia celui din corpul literelor cuvântului "EYPO?" din partea 
stângă inferioară a aversului, celelalte microtexte sunt plasate diferit la fiecare cupiură. 

Astfel, pe bancnota de 100 euro, microtextul "100EURO100 EYPO*..." este plasat în colţul din 
stânga sus a aversului, pe zece rânduri orizontale din zona dreaptă superioară (dintre care şase sunt realizate 
cu trasee pline şi patru depuse pe benzi continue de culoare albastră), iar pe revers, cele cinci linii 
orizontale, care sugerează suprafaţa apei şi delimitează imaginea podului de reflectarea sa, sunt formate din 
microtext cu acelaşi conţinut. 

Pe aversul bancnotei de 200 euro, banda verticală din dreapta textului "EURO" este formată din 
imprimarea cu trasee pline a cuvintelor "EURO" şi "EYPO?" şi sub formă de timbru a valorii nominale, pe 
zece coloane albastre, iar pe revers, stâlpii podului şi arcada inferioară sunt formate din microtextul 
"EUROEYPO*..." 

Pe aversul bancnotei de 500 în partea inferioară a graficii clădirii (zona albă) este depus microtextul 
"500EUROSO0EY PO*..." pe trei rânduri, cel de sus sub formă de bandă iar celelalte formate din trasee pline 
ale grafismelor componente; microtext cu acelaşi conţinut este plasat pe două benzi aparente la stânga şi la 
dreapta graficii clădirii, formate din câte patru rânduri. Pe revers, baza podului şi desenul cablului superior 
de susţinere sunt formate din microtexte, primul realizat prin lipsa de imprimare pe fondul violet, secundul 
format din trasee pline ale grafismelor componente. 


Fig. 21 

Fig. 35 — Detaliu al microtextului (100 euro). 

Fig. 37 şi 38 - Detalii ale filigranului şi hologramei bancnotei de 100, respectiv 200 euro 

Fig. 40 şi 41 — Elemente fluorescente al bancnotei de 100 şi 500 euro (avers — revers) 

Cea mai secretă operaţiune: sosirea Euro 


Chiar şi sosirea euro într-o ţară a stârnit interesul, cel puţin teoretic, al "piraţilor de bancnote". Atacarea 
unui transport cu euro reprezintă o afacere bună în cazul în care este o reuşită. Nici bine nu s-au descărcat 
monedele euro în Italia ca a şi fost furată o parte din ele. În România, pentru a proteja noua monedă si 
populația, s-a înființat un birou secret service. 

Conducerea Direcţiei Generale de Combatere a Crimei Organizate şi Antidrog din cadrul Ministerului 
Administraţiei şi Internelor a declarat că biroul secret service a fost deschis la Bucureşti în avanpremieră 
introducerii monedei euro şi în România. Având în vedere sumele implicate, sosirea euro a fost una dintre 
cele mai secrete operaţiuni şi în România. Doar puţine persoane au cunoscut sumele aduse în cadrul unor 
transporturi sau data exactă a sosirii. 

Băncile comerciale româneşti nu au avut nici o cifră privind comanda de euro pe care au făcut-o 
băncilor corespondente din Europa, susținând că toate aceste date sunt confidențiale. 

Pe piaţa românească euro a sosit spre sfârşitul anului cu avioanele, iar toate transporturile în ţară către 
bănci au beneficiat de protecție specială. Conform aprecierilor bancherilor, pe piaţa românească au intrat, 
până la începutul anului 2003, sume cuprinse între 100 şi 250 milioane euro, sub formă de bancnote şi 
monede. 

Reprezentanţii Ministerului Administraţiei şi Internelor au apreciat că, o dată cu apariția pe piaţa 
românească a monedei euro, vor apărea şi cazurile de falsificare a acesteia. De asemenea pe piaţa monedei 
false din România s-au înregistrat o serie de mutații şi, în perspectiva trecerii la moneda euro, falsificatori 
au început să scoată pe piaţă stocurile de bancnote false, în principal cele cu valori mari, de genul a 100 de 
dolari. Monedele europene care fac parte din euro vor ieşi treptat din circulație. Direcţia de Combatere a 
Crimei Organizate avertizează că bancnotele false de dolari sunt plasate în special prin intermediul caselor 
de schimb valutar şi a sfătuit populaţia să apeleze la bănci pentru acest gen de operaţiuni. 

Potrivit statisticilor realizate de Direcţia de Combatere a Crimei Organizate, în acest an au fost 
recuperată de pe piaţă suma de 183.000 de dolari sub forma unor bancnote de 100 de dolari false. 

Conducerea D.G.C.C.O.A. a afirmat că România continuă să ocupe primele locuri in topul 
infracțiunilor legate de falsul de moneda și că Direcţia are în atenţie mai multe grupuri, formate în special 
din tineri, care se ocupă cu astfel de activităţi. 

3.2. Lira sterlină ; 

În circulaţie sunt bancnote cu valoare nominală de 5, 10, 20, si 50 lire sterline emise în perioada 1991- 
1994. Au fost retrase din circulație, dar sunt preschimbabile la banca emitentă bancnotele de 10 şilingi şi 
cele de 1, 5, 10, 20 şi 50 lire sterline emise anterior anului 1990. 

Bancnotele aflate în circulaţie au imprimat pe avers portretul reginei Elisabeta a ll-a şi au elemente de 
protecţie asemănătoare, fiind diferite dominantele cromatice, dimensiunile şi grafica reversului. 


CUPIURA DOMINANTA CROMATICĂ PORTRET REVERS DIMENSIUNI 


5 lira verde, aibastru GEORGE STEPHENSON 70 x 135 mm 
10 lire portocaliu, maro CHARLES DICKENS 75 x 142 mm 
20 lire violet, maro MICHAEL FARADAY 80 x 149 mm 
50 lire roşu SIR JOHN HOUBLON 95 x 169 mm 


Elementele de protecție ale bancnotei de 50 lire sterline sunt următoarele (fig. 42 şi 43): 

Filigranul - central dreapta inferior, redă micşorat portretul Reginei Elisabeta a Il-a. suprafața hârtiei 
este tipărită în zona respectivă cu desene liniare anticopiere. 

Fir de siguranţă - plasat central stânga, continuu, încorporat pe avers, cu aspect auriu strălucitor. 

Imprimare intaglio - denumirea băncii emitente, valoarea nominală înscrisă în zona centrală a aversului 
şi portretului reginei, ca şi liniatura anticopiere din zona filigranului. 

Microtext - pe avers, deasupra efigiei este scris continuu "BANK OF ENGLAND FIFTY 
POUNDSBANKOFENGLAND..." cu caractere formate din linii pline, dublate sau formate din zone albe, 
funcţie de culoarea fondului. 

Elemente metalizate - în partea dreaptă a aversului sunt aplicate un oval argintiu în interiorul căruia sunt 
imprimate in relief majusculele E, R şi II roman între ele, iar deasupra acestuia desenul Trandafirului 
englezesc (fig. 19). 

Deși aparent lirele sterline nu beneficiază de elemente de protecţie numeroase, acestea sunt puternice din 
punct de vedere al siguranţei, astfel încât, contrafacerea lor nu este de loc uşoară, falsurile obtinute pana in 
prezent fiind mediocre si uşor de depistat. 


3.3. Dolarul american 

În circulaţie sunt bancnota de 1, 2, 5, 10, 20, 50 şi 100 dolari, emisiuni după anul 1946. Au fost retrase 
integral din circulaţie bancnotele de 500, 1000, 5000 şi 10.000 dolari, care au fost emise până în anul 1946, 
ele sunt considerate acum ca bonuri de tezaur sau stocuri şi se plătesc de către băncile federale de rezervă ale 
Statelor Unite ale Americii. 

Toate bancnotele aflate în circulaţie au aceleaşi dimensiuni (66 x 156 mm) şi aceeaşi cromatică - negru 
pe avers, verde pe revers. 

Toţi dolarii aflaţi în circulaţie, indiferent de anul emisiunii, au două elemente de protecţie comune: 

m tipărirea intaglio a portretului şi a aversului; 

m fibre de culoare roşie şi albastră inserate în masa hârtiei încă din procesul de fabricaţie al acesteia, 
dispuse aleatoriu şi lipsite de fluorescentă (nu ştim din ce cauză multe persoane consideră greşit că aceste 
fibre au fluorescentă proprie). 

Bancnotele de 10, 20, 50 şi 100 dolari emisiune 1990 (superdolarul) au fost prevăzute cu microtext 
şi fir de siguranță. Microtextul "THE UNITED STATES OF AMERICA" este tipărit continuu în jurul 
ovalului ce încadrează portretul, iar firul de siguranţă este încorporat, plasat în stânga aversului şi 
imprimat continuu cu următoarele texte: 

m bancnota de 10 dolari - USA TEN; 

m bancnota de 20 dolari - USATWENTY; 

m bancnota de 50 dolari - USA 50; 

m bancnota de 100 dolari - USA 100. 

Începând cu anul 1996 a apărut o nouă emisiune cu aspect relativ diferit şi elemente de protecţie specifice. 

Indiferent de anul emisiunii, bancnotele, funcţie de cupiura, au aceeaşi grafică pe avers şi revers, astfel: 

“n e O EP A E A E E 
CUPIURA GRAFICA AVERS GRAFICA REVERS 


1 dolar GEORGE WASHINGTON Marele sigiliu al S.U.A. 


5 dolari ABRAHAM LINCON Memorialul Lincoln 
10 dolari ALEXANDER HAMILTON Trezoreria S.U.A. 
20 dolari ANDREW JACKSON Casa Albă 
50 dolari ULISSES S. GRANT Capitoliul 

100 dolari BENJAMIN FRANKLIN Independence Hall 


Elemente de protecţie a bancnotelor de 100 dotări emisiune 1996 

Filigranul - plasat în dreapta aversului, reproduce micşorat portretul preşedintelui. 

Fir de siguranţă - încorporat, continuu, plasat în stânga portretului (între portret şi sigiliul băncii 
emitente), imprimat repetat "US 100", vizibil în transparență. 

Imprimare intaglio - portretul, textul şi valoarea nominală de pe avers. 

Microtext - pe gulerul portretului este imprimat liniar "THE UNITED STATES OF AMERICA", iar 
în interiorul grupului de cifre "100" din colţul din stânga jos al aversului este imprimat repetat "USA 100". 

Imprimarea cu liniatură anticopiere — fondul ovalului ce încadrează portretul şi fundalul clădirii 
INDEPENDENCE HALL sunt realizate din linii paralele şi echidistante foarte fine. La copiere sau 
reproducere, aceste linii produc efectul de "moire" (fig. 7). 

Imprimarea cu cerneală bicromatică- grupul de cifre "100" din partea dreaptă inferioară a aversului îşi 
schimbă alternativ culoarea -negru - verde - la modificarea unghiului de examinare. 

Element fluorescent - La examinarea în radiaţii ultraviolete firul de siguranţă are fluorescentă roşie 
deschis (la bancnota de 50 dolari are fluorescentă galbenă, iar la cea de 20 dolari are fluorescentă verde). 
Aversul şi reversul bancnotei din cupiura de 100 dolari S.U.A. sunt ilustrate în fig. 44 si 45. 


3.4. Dolarul canadian 

În circulaţie sunt bancnote cu valoarea nominală de 1, 2, 5, 10, 20, 50, 100 şi 1000 dolari canadieni, cu 
ani de emisiune cuprinşi între 1971 şi 1991. Sunt retrase din circulaţie, dar preschimbabile pe timp nelimitat 
la banca emitentă următoarele cupiuri: 

m | dolar, emisiuni 1937, 1954, 1964, 1967 şi 1973; 

m 2 dolari, emisiuni 1937 şi 1954; 

m 5 dolari, emisiuni 1954; 

m 20 şi 50 dolari, emisiuni 1937 şi 1954; 

m 100 dolari, emisiuni 1937 şi 1954. 

Toate bancnotele in circulaţie au dimensiunile de 70 x 152 mm, grafica şi dominanta cromatica fiind 
diferite, astfel: 


CUPIURA CROMATICA GRAFICA AVERS GRAFICA REVERS 


2 dolari maro Regina Elisabeta a ll-a două mierlo 
5 dolari albastru Sir W. Laurier pasăro 
10 dolari violet Sir J.A. MacDonald goim 
20 dolari verde Regima Elisabeta a ll-a — rata canadiană 
50 dolari roşu W.L. Mackenzie bufnità 
100 dolari maro Sir R. Borden gâsca canadiană 


Elemente de protecţie a bancnotei de 100 dolari canadieni, emisiune 1988 (fig. 46 si 47). 
Imprimare intaglio - portretul şi scrisul de pe avers, inclusiv microtextul. 
Microtext - pe banda centrală a aversului este imprimat continuu şi fără spatii 
"JOOBANKOFCANADAI00BANQUEDUCANADA^". 
Hologramá - depusa in partea stângă a aversului, îşi schimbă culoarea funcție de unghiul sub care este 
privită. 
Liniatură anticopiere -fondul aversului şi al reversului imprimat cu nuanţe pale. 
Elemente fluorescente - confetii depuse aleatoriu pe toată suprafața bancnotei. 

3.5. Francul elveţian 

Sunt în circulație bancnote cu valori nominale de 10, 20, 50, 100, 200, 500 şi 1000 franci, care provin din 
două perioade de emisiune, una între anii 1976 - 1979, cealaltă după anul 1995. Au fost retrase din 
circulaţie bancnotele emise înainte de anul 1976. Bancnotele emise după 1995 au elemente asemănătoare, de 
protecţie dar au cromatica, dimensiuni şi grafică a aversului diferite, pe revers fiind imprimate compoziţii 
grafice. 


CUPIURA DOMINANTA CROMATICĂ PORTRET AVERS DIMENSIUNI 


10 franci galben Le Cobursier 74 x 127 mm 
20 franci roşu-vilet Artur Honegger 74 x 137 mm 
50 franci verde Sophie Taeubar.Arp 74 x 148 mm 
100 franci albastru Alberto Giacometti — 74 x 160 mm 


200 franci maro Charles Ferdinand 74 x 170 mm 


Elemente de protectie a bancnotelor de 100 franci elvetieni, emisiune 1998 (fig. 48 si 49). 

Filigran - plasat în zona din dreapta inferioară a aversului, redă micşorat portretul. 

Fir de siguranţă - continuu, vizibil alternativ pe revers, cu aspect argintiu strălucitor. 

Imprimare intaglio - portretul şi textele de pe avers care redau valoarea nominală şi denumirea băncii 
emitente, scrise în franceză şi italiană. 

Holograme - pe avers sunt depuse două paralelograme şi două triunghiuri argintii care, la schimbarea 
unghiului de examinare, redau alternativ valoarea nominală şi crucea elveţiană. 

Imagine latentă - pe avers, în colţul din stânga sus, grupul de cifre "100" devine vizibil numai în unele 
unghiuri de examinare, iar în altele nu este vizibil. în partea din dreapta sus apare în unele unghiuri de 
examinare grupul de cifre "100" de culoare albastră. 

Serie perforată - între cele două grupuri de cifre "100" din zona centrală este scris prin perforări 
minuscule "100", vizibil la examinarea în transparenţă. 

Elemente fluorescente - atât pe avers cât şi pe revers sunt depuse fibre cu fluorescentă galbenă şi 
albastră. Pe avers, la examinarea în radiaţii ultraviolete, apar, în zona centrală, un desen geometric şi două 
grupuri de cifre "100", toate cu fluorescentă galbenă. 


3.6. Noile bancnote româneşti 

Banca Naţională a României, ca unic emitent al bancnotei româneşti prin compartimentul special 
"Imprimerie", are sarcina organizării procesului de emisiune monetară, cu toate aspectele ce decurg din 
aceasta. 

Este remarcabil efortul specialiştilor B.N.R. care, în decursul anilor, au reuşit să creeze noile monede şi 
bancnote, întreaga masă monetară existentă până în anul 1990 fiind înlocuită. 


3.6.1. Protecţia specifică a bancnotei de polimer 10.000 lei (emisiunea 2000) 
Caracteristici: 
Dimensiuni: 160x67 mm; 
Culori dominante: avers-revers: verde şi verde deschis: 
Imprimatá pe material plastic. 

Avers: Portretul istoricului, scriitorului şi jurnalistului Nicolae Iorga, privit din faţă. 
m In centru, este ilustrat un element floral reprezentând Lumânărica pământului (Gentiana asclepiadaea). 
m Sus, Stema României, denumirea băncii centrale emitente "BANCA NAŢIONALĂ A ROMÂNIEI”, şi 
medalion cu sigla "BNR". 

m Jos, valoarea nominală în cifre şi litere "10.000 lei ZECE MII". 

m În stînga, semnăturile guvernatorului, casierului central şi anul emisiunii "2000". 

m În dreapta, vertical, valoarea "ZECE MII 10.000". 

Revers: 

m În centru, este ilustrată imaginea Catedralei Episcopale a mănăstirii Curtea de Argeş, construită de 
domnitorul Neagoe Basarab (1512-1521). 

m La stânga acesteia este reprezentată stilizat acvila cruciată din vechea stemă a ţării Româneşti de pe 
timpul domnitorului Constantin Brâncoveanu (1688-1714). 

m Sus, sunt imprimate: valoarea nominală "10.000" atât pe verticală cât şi pe orizontală, denumirea 
băncii centrale "BANCA NAȚIONALĂ A ROMÂNIEI” şi sigla B.N.R. 

m Jos, în dreapta, valoarea nominală în litere şi cifre "ZECE MII lei 10.000". 

m în planul din dreapta catedralei episcopale este redat, vertical, textul penalitátii în caz de falsuri: 
"FALSIFICAREA ACESTOR BILETE SE PEDEPSEȘTE CONFORM LEGILOR". 

m Seria şi numărul bancnotei, imprimate cu litere şi cifre în două culori, sunt amplasate astfel: cele cu 
cerneală neagră şi caractere de aceeaşi înălțime, pe verticală, în stânga; cele cu cerneală roşie şi caractere de 
înălțime crescătoare, pe orizontală, în dreapta. 

Elementele de siguranţă: 

Fereastra transparentă: Zona clară, din partea stângă, pe aversul bancnotei. în interior este imprimată 
valoarea nominală "10000". 

Filigranul: imaginea în oglindă a portretului lui Nicolae Iorga deasupra ferestrei transparente şi sigla 
BNR aflată în dreapta ferestrei (privind aversul). Filigranul este vizibil când bancnota este luminată din 
partea opusă privitorului. 

Elemente de suprapunere avers-revers. Când bancnota este luminată din partea opusă privitorului, 
elementele motivului floral stilizat, aflate pe avers sub denumirea băncii centrale, se suprapun perfect cu 
elementele imprimate pe revers formând o imagine completă. 

Grafica acestei bancnote este protejată prin înregistrare la Oficiul de Stat pentru Invenţii şi Mărci 
(OSIM) din România. Orice reproducere color la scara 1:1, în scop publicitar, de informare sau în alte 
scopuri comerciale se va face cu acordul scris prealabil al Băncii Naţionale a României. Falsificarea sau 
tentativa de falsificare se pedepseşte cu închisoare de la 3 la 12 ani conform articolului 282 din Codul penal. 


3.6.2. Elemente de siguranţă ale bancnotei de polimer 50.000 lei (emisiune decembrie 2001) 
Caracteristici: 

Dimensiuni: 155 x 70 mm; 

Culoare dominantă, avers-revers: violet; 

Imprimată pe material plastic. 

m portretul compozitorului George Enescu (1881-1955), privit din faţă. 

m în centru, sunt ilustrate: un element floral reprezentând o garoafă (Dianthus dianthus), două note muzicale 
$1 O vioară. 

m Sus, Stema României, denumirea băncii centrale emitente, "BANCA NAŢIONALĂ A ROMÂNIEI", si 
medalion cu sigla "B.N.R.". 

m Jos, valoarea nominală în cifre şi litere "50.000 lei CINCIZECI MII". 

m în stânga, semnăturile guvernatorului, casierului central şi anul emisiunii "2001". 

m în dreapta, vertical, valoarea "CINCIZECI MII 50.000". 

Revers: 

m în centru, este ilustrat Atheneul Român. în dreapta, imaginea unui pian. 

m Sus, sunt imprimate: valoarea nominală "50.000" 

m atât pe verticală cât şi pe orizontală, denumirea băncii centrale "BANCA NAȚIONALĂ A ROMÂNIEI" 
şi sigla B.N.R. 

m Jos, în dreapta, valoarea nominală în litere şi cifre "CINCIZECI MII lei 50.000", 

m în stânga, dreptunghi cu sigla B.N.R. în planul din stânga ferestrei transparente este redat vertical textul: 
"FALSIFICAREA ACESTOR BILETE SE PEDEPSEŞTE CONFORM LEGILOR". Seria şi numărul 
bancnotei, tipărite cu litere şi cifre in doua culori, negru si roșu, sunt imprimate astfel: cele cu 
cerneală neagră şi caractere de aceeaşi înălțime sunt amplasate vertical în stânga reversului bancnotei; cele 
cu cerneală roşie şi caractere de înălțime crescătoare sunt amplasate în dreapta reversului bancnote. 
Elementele de siguranţă: 

Fereastra transparentă: zona clară, din partea stângă, pe aversul bancnotei. în interior este imprimată 
valoarea nominală "50000". 

Filigranul: imaginea în oglindă a portretului lui George Enescu şi sigla BNR aflate deasupra ferestrei 
transparente (privind aversul). Filigranul este vizibil când bancnota este luminată din partea opusă 
privitorului. 

Elementul de suprapunere avers-revers Când bancnota este luminată din partea opusă privitorului, 
elemente ale lirei aflate pe avers, sub denumirea băncii centrale, se suprapun perfect cu cele imprimate pe 
revers formând o imagine completă. 

Supraimprimare sidefată: pe avers, portretul şi sigla BNR. Când bancnota este înclinată, apare efectul 
sidefat. 

Grafica acestei bancnote este protejată prin înregistrare la Oficiul de Stat pentru Invenţii şi Mărci 
(OSIM) din România. Orice reproducere color la scara 1:1, în scop publicitar, de informare sau în alte 
scopuri comerciale se va face cu acordul scris prealabil al Băncii Naţionale a României. Falsificarea sau 
tentativa de falsificare se pedepseşte cu închisoare de la 3 la 12 ani conform articolului 282 din Codul 
penal. 


3.6.3. Elemente de siguranţă a bancnotei de polimer cu valoarea nominală de 100.000 lei (emisiunea 
noiembrie 2001) 
Caracteristici: 
Dimensiuni: 160 x 73 mm; 
Culoare dominantă, avers-revers: portocaliu; 
Imprimată pe material plastic. 

Avers: 


m portretul pictorului Nicolae Grigorescu (1838-1907). 

m în centru, sunt ilustrate: un element floral reprezentând o floare de nalbă (Althea officinalis), pensula 
şi paleta artistului. 

m Sus, Stema României, denumirea băncii centrale emitente, "BANCA NAȚIONALĂ A 
ROMÂNIEI", şi medalion cu sigla "B.N.R.". 

m Jos, valoarea nominală în cifre şi litere "100.000 lei UNA SUTA MII". 

m în stânga, semnăturile guvernatorului, casierului central şi anul emisiunii "2001". 

m în dreapta, vertical, valoarea "UNA SUTA MII 100.000". 

Revers: 

m în centru, este ilustrată o casă din Oltenia. 

m în stânga, imaginea tabloului lui Nicolae Grigorescu "Rodica", reprezentând un portret de fată. 

m Sus, sunt imprimate: valoarea nominală "100.000" atât pe verticală cât şi pe orizontală, denumirea 
băncii centrale "BANCA NAȚIONALĂ A ROMÂNIEI" şi sigla B.N.R. 

m Jos, în dreapta, valoarea nominală în litere şi cifre "UNA SUTA MII lei 100.000", 

m în stânga, dreptunghi cu sigla B.N.R. 

m în planul din dreapta ferestrei transparente este redat vertical textul penalitátii "FALSIFICAREA 
ACESTOR BILETE SE PEDEPSEȘTE CONFORM LEGILOR". 

m Seria şi numărul bancnotei, tipărite cu litere şi cifre în două culori, negru şi roşu, sunt imprimate 
astfel: cele cu cerneală neagră şi caractere de aceeaşi înălțime sunt amplasate vertical în stânga reversului 

bancnotei; cele cu cerneală roşie şi caractere de înălțime crescătoare sunt amplasate în dreapta reversului 
bancnotei. 
Elementele de siguranţă: 

Fereastra transparentă: Zona clară, din partea stângă, pe aversul bancnotei. în interior este imprimată 
valoarea nominală "100000". 

Filigranul. Imaginea în oglindă a portretului lui Nicolae Grigorescu şi sigla BNR aflate deasupra 
ferestrei transparente (privind aversul). Filigranul este vizibil când bancnota este luminată din partea opusă 
privitorului. 

Elementul de suprapunere avers-revers Când bancnota este luminată din partea opusă privitorului, 
elemente ale paletei pictorului aflate pe avers, sub denumirea băncii centrale, se suprapun perfect cu 
elemente imprimate pe revers formând o imagine completă. 

Element auriu supraimprimat: pe latura din dreapta, pe avers, zona aurie sub forma paletei pictorului. 

Supraimprimare sidefată: pe avers, portretul şi ansamblul floral. Când bancnota este înclinată, apare 
efectul sidefat. 

Grafica acestei bancnote este protejată prin înregistrare la Oficiul de Stat pentru Invenţii şi Mărci 
(OSIM) din România. Orice reproducere color la scara 1:1, în scop publicitar, de informare sau în alte 
scopuri comerciale se va face cu acordul scris prealabil al Băncii Naţionale a României. Falsificarea sau 
tentativa de falsificare se pedepseşte cu închisoare de la 3 la 12 ani conform articolului 282 din Codul 
penal. 


3.6.4. Bancnota de 500.000 lei, emisiune 2000 (Fig. 50 şi 51) 

Ca şi bancnotele cu valoare nominală de 2000, 10.000, 50.000 şi 100.000 lei, cea din cupiura de 500.000 
lei are suportul realizat dintr-un material plastic - poliester. Ea are dimensiunile de 76 x 166 mm, 
cromatica galben pal şi multicolor, iar grafica este compusă din portretul lui Aurel Vlaicu pe avers şi 
compoziţia cap de vultur - schiţa primului avion al pionierului aviației româneşti şi mondiale pe revers. 
Principalele elemente de protecţie sunt următoarele: 

Filigran - plasat în colţul din stânga sus al aversului, redă micşorat efigia. 

Tipărire intaglio - avers: Stema României, efigia, denumirea băncii emitente şi valoarea nominală 
înscrisă în cifre şi litere; Revers: desenele reprezentând vulturul şi schiţa avionului, denumirea băncii 
emitente şi valoarea nominală. Tipărirea nu este foarte pronunţată în relief, dar poate fi pusă în evidenţă la 
palpare sau la examinarea stereomicroscopică. 

Microtext - avers: deasupra denumirii băncii emitente este scris liniar şi fără spatii 
"BANCANAȚIONALĂAROMÂNIEI", iar pe fondul grupului de cifre "500.000" din partea stângă 
inferioară este scris prin lipsă de imprimare, continuu "BNRBNR..."; revers: grupul de cifre "500000" 
depus în partea dreaptă inferioară cuprinde menţiunea "BNR" realizată prin lipsă de cerneală, iar cele două 
cercuri concentrice exterioare desenului stilizat reprezentând motorul aeroplanului construit de Aurel Vlaicu 
este format din denumirea băncii emitente, înscrisă fără spaţii între cuvinte. 

Fereastră transparentă - zonă neimprimată, în formă de stea stilizată cu opt colţuri, plasată în partea 
stângă a aversului. In zona centrală a acesteia este realizată prin presare la cald o elipsă cu fond striat, în 
interiorul căreia se poate citi în unele unghiuri de iluminare valoarea nominală înscrisă în cifre. 

Cerneală irizantă - banda transparentă din partea dreaptă a aversului capătă culoarea aurie în unele 
unghiuri de iluminare. Pe acest fond, prin lipsă de substanţă este scris repetat "BNR". 

Elemente de suprapunere - desenul în formă de turbină din zona centrala stângă a aversului, compune 
cu cel corespondent de pe revers o imagine completă. 

Imagine latentă - în anumite unghiuri de examinare, pe fondul cernelii irizante de pe avers apare 
imaginea monumentului de la Băneşti, ridicat în memoria lui Avram Iancu. 

Elemente fluorescente - în radiaţii ultraviolete, pe revers apare un timbru de culoare galbenă, în 
interiorul căruia se poate citi "500000", iar seria roşie din partea dreaptă are fluorescentă roşu-carmin. 

Chiar dacă am putea fi catalogati ca fiind lipsiţi de modestie şi ultrapatrioti, nu putem să trecem cu 
vederea faptul că, alături de francii elveţieni, noile bancnote româneşti sunt înzestrate cu elemente de 
protecție importante, care le fac aproape imposibil de falsificat în condiţii acceptabile, care să permită 
punerea lor în circulaţie. 

Pentru informarea cititorilor, prezentăm in continuare denumirile monedelor nationale ale unor ţări ale 
lumii, fără a descrie elementele de protecţie specifice lor, întrucât marea majoritate nu sunt convertibile şi nu 
fac obiectul contrafacerii care să afecteze circuitul monetar în România. 


Afganistan - afgan 


Etiopia - birr 


Africa de sud - rând 


Filipine - piso 


Albania - leka 


Finlanda - marca 


Algeria - dinar 


Guatemala - quetzal 


Angola - kwanza 


Guineea Bisau - peso 


Arabia Saudită - riyal 


Guyana - dolar 


Argentina - peso 


Haiti - gourde 


Armenia - tram 


Hounduras - lempira 


Australia - dolar India - rupia 
Bangladesh - taka Indonezia - rupian 
Belarus - rubla Iran - rial 

Brazilia - cruzeiro Irak - dinar 


Bulgaria - leva 


Iordania - dinar 


Burundi - franc 


Israel - shequel 


Camerun - franc 


Iugoslavia - dinar 


Chile - peso 


Jamaica - dolar 


China - yuan 


Japonia - yen 


Columbia - peso 


Kenya - schilling 


Congo - franc 


Kuweit - dinar 


Corea - won 


Laos - kip 


Costa Rica - colon 


Liban - livra 


Croaţia - coroana 


Lesotho - loti 


Cuba - peso 


Liberia - dolar 


Cipru - lira 


Libia- dinar 


Cehia - coroana 


Macedonia - dinar 


Danemarca - coroana 


Madagascar - franc 


Egipt - lira 


Malaezia - ringgit 


Ecuador - sucre 


Malta - lira 


Emiratele Arabe Unite - dirham 


Mauritania - cugiya 


El Salvador - colon 


Mexic - peso 


Maroc - dirham 


Slovacia - koruna 


Mongolia - tugrik 


Slovenia - tolar 


Mozambic - metical 


Somalia - shilin 


Nepal - rupia 


SrjLanca rupia 


Nicaragua-cordoba 


Sudan - pound 


Nigeria - naira 


Suedia-coroana 


Norvegia - kroner 


Sunname - gulden 


Oman-rial Tailanda-baht 
Pakistan-rupia Tanzania - shiling 
Papua-kina Tunisia - dinar 


Panama - balboa 


Turcia - lira 


Paraguay - guarani 


Ucraina  carbovanc 


Polonia-Zlot 


Uganda - shilling 


Ruanda-franc 


Uruguay - nuevo peso 


Rusia-rubla 


Venezuela - bolivar 


SieraLeone-leone 


Vietnam - dong 


Singapore - dolar 


Zambia - kwacha 


Siria - lira 


Zimbagwe — dolar 

4. CĂRȚILE DE CREDIT 


Denumite generic ,,carduri", cărțile de credit sau de debit au început să fie folosite din ce în ce mai 
mult şi în ţara noastră, utilizarea lor crescând aproape în progresie geometrică. 

De la început trebuie făcută distincția între cărțile de credit şi cele de debit, chiar dacă, din punct de 
vedere al examinărilor criminalistice, acest aspect nu este relevant, diferenţa contând pentru sistemul 
financiar-bancar. 

-Cartea de credit este un instrument de plată care împuterniceşte pe deţinător să cumpere în limita unei 
linii de credit stabilită de emitent ori să obțină numerar. Fondurile cheltuite se încarcă în contul 
detinátorului, care va plăti la o dată ulterioară. 

-Cartea de debit este un instrument folosit pentru obținerea de bani numerar, bunuri sau servicii, legat 
direct de un cont anterior al detinátorului; în momentul tranzacţiei contul acestuia este debitat cu suma 
respectivă. Contul poate fi format de către utilizator prin depunerea unei sume inițiale sau prin virarea 
sumelor cuvenite ca salariu de către angajatorul detinátorului cărții de debit. Această ultimă formulă este în 
prezent cea mai utilizată, numeroase societăţi comerciale folosind acest sistem de eliberare a salariilor. 


4.1. Apariţia şi evoluţia cărţilor de credit 

Industria de cărți bancare a debutat în anul 1914 în Statele Unite ale Americii, când Western Union a 
emis primele cărţi de credit pentru cumpărători. Acestea erau date clienţilor preferaţi ai companiei şi ofereau 
o varietate de servicii, cu plata în rate. 

În prima jumătate a secolului XX mai multe hoteluri, magazine universale şi staţii de benzină au preluat 
ideea si au emis cărți de credit pentru clienţii lor. Faptul ca o carte de credit să fie acceptată de mai multi 
comercianţi s-a realizat în anul 1950, când a fost introdusă cartea de credit "DINERS CLUB". Posesorii 
acesteia erau incasati lunar pentru sumele cheltuite, achitând factura în întregime, iar de la comercianţi era 
reținut un mic procent drept "reducere", considerat ca o compensație pentru rolul cărții de credit în 
vânzarea produselor. 

Prezentăm în continuare evoluţia sistemului VISA, ale cărui cărți de credit sunt printre cele mai utilizate 
în lume. 

VISA nu este de fapt o companie de cărţi de credit, ci mai degrabă un sistem electronic de plată care a 
evoluat totuşi dintr-o astfel de companie. 

În anul 1951, Banca Naţională Franklin din Long Island a emis o carte de credit care a fost acceptată de 
comercianții locali, iar, la scurt timp, aproape o sută de alte bănci au început să emită cărți de credit. 
Posesorilor nu li se cereau taxe sau dobânzi - lucru deosebit de atractiv pentru americani - dar ei erau 
obligaţi sa achite factura în întregime, iar de la comercianţi se încasa o taxă pentru tranzacțiile făcute prin 
cărțile de credit. 

Datorită faptului că acest sistem se aplica în plan local, el nu putea genera un profit suficient de atractiv 
pentru bănci. Bank of America avea însă drept piaţă întreg statul California. Ea a emis un instrument de plată 
denumit "americard", care s-a bucurat de un mare succes, pentru că oferea posesorilor un element nou - 
creditul. Aceştia aveau posibilitatea de a plăti în rate suma din cont, cu o dobândă aplicată restului de plată. 

În anul 1965 Bank of America a stabilit înţelegeri cu bănci din afara Californiei, autorizându-le să emită 
americarduri. in acest timp, mai multe bănci din Ilinois, de pe coasta de est şi din California s-au unit, 
formând "MASTER CHARDE". 

În anul 1970 Bank of America renunţă să mai controleze programul Bank Americard iniţiat de ea, iar 
băncile care alcătuiau acest program au format NATIONAL BANK AMERICARD Inc. (NBD), o 
corporație independentă care va administra, promova şi dezvolta sistemul pe întreg teritoriul S.U.A., 
denumită ulterior "VISA USA". 

În afara Statelor Unite, Bank of America a continuat să autorizeze alte bănci să emită americard-uri. în 
1997 s-a format IBANCO, o corporație multinațională care va administra programul international al 
americard-ului, denumită apoi VISA INTERNATIONAL. 

În prezent sistemul VISA este unul dintre cele mai puternice din lume si alături — sau in concurenta — cu 
MASTER CARD, AMERICAN EXPRESS şi DISCOVER, monopolizează industria cărților de credit. 

4.2. Funcționarea sistemului cărţilor de credit 

Sistemul cărților de credit cuprinde mai multe componente -institutii şi instrumente - care îi asigură 
funcționarea: banca de achiziție, banca emitentă, cartea de credit, terminalul electronic etc. legate prin 
diferite operaţiuni. Prezentăm în continuare principalele elemente care compun sistemul: 

-Banca de achiziţie, este instituţia care încheie cu comercianții contracte pe baza cărora aceştia acceptă 
la plată cărți de credit sau debit în loc de numerar. Ea poate fi în acelaşi timp şi bancă emitentă a cardului. 

-Numărul de autorizare este un cod transmis de banca emitentă a cardului către comerciant, prin care se 
acceptă tranzacţia, confirmând, în acelaşi timp, că respectiva carte de credit nu a fost declarată pierdută sau 
furată şi că deţinătorul are suficient credit pentru a acoperi tranzacţia în curs. Un comerciant trebuie să obțină 
un număr de autorizare pentru orice tranzacţie care depăşeşte valoric limita prestabilită pentru magazinul 
respectiv. Pentru vânzările sub această limită nu este necesară autorizarea. 

-Cartea de credit este un card din material plastic care împuterniceşte pe deținător să cumpere produse 
ori să achite servicii, in limita unui credit stabilit de emitent. Ea nu este transmisibilă, iar limita creditului 
este stabilită individual, funcție de veniturile detinátorului şi de credibilitatea acestuia. Sunt şi cazuri de 
excepţie, când pentru persoane publice sau cunoscute ca bogate, cardurile nu sunt prevăzute cu un plafon 
de creditare, mizându-se pe solvabilitatea presupusă a acestora (ar fi jignitor pentru o stea de cinema să 1 se 
plafoneze suma cu care poate cumpăra dintr-un magazin de lux, dar şi lipsit de spirit comercial pentru 
emitent). 

-Numărul personal de identificare (PIN), este un cod alfabetic sau numeric, compus de obicei din patru 
cifre sau litere, folosind ca mijloc de identificare a detinátorului. El este individual, confidential si va fi 
folosit la un terminal care citeşte informaţiile depuse pe banda magnetică a cardului. Dacă deţinătorul 
uită PIN-ul sau cardul este folosit de o persoană care l-a găsit ori furat, fără tastarea corectă a lui, 
terminalul nu va accepta tranzacţia; după trei tastări greşite ori eronate, cartea de credit va fi reţinută în 
aparat. 

- Terminalul electronic, este o instalaţie folosită la punctul în care tranzacţia şi transmite datele unui 
calculator sau sistem de avizare pentru a verifica contul. Terminalul poate fi o maşină automată de casă, un 
bancomat care furnizează bani numerar sau o casă de marcaj a unei societăți comerciale. 

- Prelucrarea tranzacţiei este operaţiunea prin care banca de achiziție achită comerciantului sumele 
rezultate din vânzările efectuate pe baza cărților de credit. La rândul ei, banca de achiziţie debitează 
contul băncii emitente a cardului respectiv, iar aceasta, la rândul ei, trimite facturile de cheltuieli 
detinátorului, pentru a achita cumpărăturile făcute în decursul unei luni. 

Deşi la prima vedere sistemul de funcționare al cărţilor de credit pare complicat, practic el este relativ 
simplu, conținând două elemente principale: 

- banca de achiziţie, legată printr-un contract cu un comerciant; 

- banca emitentă de carduri, legată de deţinătorii cardurilor prin înţelegeri financiare. 

De exemplu, din datele primite de la Serviciul Secret al Statelor Unite ale Americii, peste ocean 
operaţiunile decurg astfel: o persoană fizică solicită unei bănci emitente eliberarea unei cărți de credit. Pe 
baza unor verificări privind seriozitatea şi solvabilitatea solicitatorului, rezultate din documentele trimise de 
acesta cu privire la ocupaţie şi venituri, celui în cauză 1 se trimite prin poştă un card, care are un anumit 
termen de valabilitate şi un plafon valoric. Detinátorul poate folosi cardul pentru a face cumpărături, poate 
achita servicii sau poate obţine bani numerar până la plafonul stabilit, fără a depăşi zilnic o anumită sumă, 
stabilită în funcție de tipul cărții de credit solicitată şi obținută. La sfârşitul lunii, el primeşte de la banca 
emitentă factura pe care trebuie să o achite şi care însumează cheltuielile făcute. La rândul său, 
comerciantul îşi primeşte banii pentru vânzările făcute de la banca de achiziție, conform schemei prezentate 
la punctul „prelucrarea tranzacţiei”. 

Aspectele prezentate sunt reguli generale ale sistemului cărților de credit. Fiecare bancă emitentă, care 
poate fi în acelaşi timp şi banca de achiziție, poate introduce elemente noi, stabilind facilități sau impunând 
unele obligații pentru deţinător, funcţie de tipul cărții de credit. Prezentam pentru exemplificare câteva dintre 
condiţiile de utilizare a cardului VISA CLASIC emis de Banca Română pentru Dezvoltare: 

- cardul se afla in proprietatea băncii şi la cererea acesteia trebuie restituit imediat către posesor; 

- cardul poate fi utilizat numai de către posesorul pe numele căruia a fost emis, pentru plata bunurilor si 
a serviciilor furnizate de comercianții care au afişat mărcile de acceptare a cardului şi sunt dotati cu 
terminale electronice de plată sau cu cititoare mecanice de carduri (denumite imprintere), pentru obținerea 

de numerar de la bancomatele care au afişate mărcile de acceptare şi pentru obținerea de numerar de la 
ghişeele unităţilor bancare; 

-posesorul are obligaţia să utilizeze PIN-ul astfel încât să nu fie văzut de alte persoane, să asigure 
păstrarea în bune condiţii a cardului pentru ca acesta să nu fie deteriorat, pierdut ori furat; 

-posesorul are obligaţia efectuării unei depuneri iniţiale în cont, care trebuie să acopere valoarea 
comisioanelor de emitere şi utilizare; 

-alimentarea contului se face de către posesor prin depuneri în numerar la orice unitate a băncii sau 
prin viramente din alte conturi deschise la bănci comerciale; 

-alimentările de cont se utilizează de către bancă în următoarea ordine: plata comisioanelor şi dobânzilor 
datorate băncii, rambursarea descoperirii neautorizate de cont sau depăşirea limitei de creditare, plata valorii 
operaţiunilor de eliberare de numerar şi plata operaţiunilor de cumpărare; 

-banca va pune lunar la dispoziţia posesorului extracte de cont, în care vor fi evidenţiate toate 
operaţiunile efectuate cu cardul şi sumele încasate ca dobânzi şi comisioane; 

- pentru nerambursarea creditului în cinci zile de la data scadentei, banca percepe posesorului un comision 
pentru fiecare lună în care nu s-a efectuat rambursarea minimă lunară. Dacă posesorul nu efectuează 
nici o rambursare de credit pe o perioadă de trei luni consecutive de la data scadentei, banca va aplica 
procedura de recuperare a creditului şi va bloca respectivul card. 

Sistemul cărților de debit este relativ diferit de cel prezentat, deoarece deținătorul depune initial o sumă 
de bani, constituind un cont; el cheltuie practic din banii săi, la fiecare tranzacție contul fiind debitat. In 
România, datorită nivelului economic precar al majorităţii populației, cărțile de debit au o funcționare 
aproape teoretică, deoarece, după ce contul a fost alimentat de către angajator, angajatul scoate de la 
bancomat toti banii cuveniti ca salariu, fără a efectua retrageri în timp. 


4.3. Elemente de protecţie ale cărţilor de credit 

Băncile emitente dotează cardurile cu diverse elemente de protecție pentru a îngreuna cât mai mult 
falsificarea ori contrafacerea şi pentru a le personaliza. O parte a elementelor de protecţie cu care sunt 
înzestrate cărțile de credit sunt comune şi altor tipuri de instrumente de plată sau documente de valoare - 
microtext, elemente fluorescente, hologramă etc. Specifice cardurilor sunt banda magnetică şi numărul de 
identificare a băncii emitente - BIN-ul. 

-Banda magnetică este fixată pe reversul cărții de credit sau debit în momentul fabricării şi conţine 
informaţii codificate ce includ numele detinátorului, numărul contului, numărul personal de identificare şi 
limitele tranzacţiilor ce pot fi efectuate. Aceste informaţii sunt vulnerabile şi pot fi realizate pe cărți de 
credit pierdute sau furate. în efortul de a proteja banda magnetică, industria cărților de credit a introdus 
câmpuri de verificare a datelor ca protecție împotriva falsificárii. 

-Numărul de identificare a băncii este specific fiecărui emitent şi este depus la începutul grupului de 
cifre care formează contul. Prezentăm în continuare numerele de identificare şi numărul de cifre pe care le 
contin conturile principalilor emitenti: 


VISA - prima cifră este 4, cont format din 16 cifre; 
MASTER CARD - prima cifră este 5, cont format din 15 cifre; 
DISCOVER - primele cifre sunt 6011, cont format din 16 cifre; 


AMERICAN EXPRESS - primele cifre sunt 37, cont format din 15 cifre. 

Dacă o carte de credit poartă logo-ul VISA şi numărul de cont începe cu altă cifră decât "4", acesta este 
un indiciu sigur că ea a fost falsificată. 

Următoarele cifre din cont indică concret banca emitentă a cardului şi localitatea în care se află aceasta. 
De exemplu, în capitolul referitor la efectuarea expertizei se poate observa că, în cazul unei cărți de credit 
falsificate, a fost înscris un cont cu BIN-ul 4012, iar BIN-ul tipărit era 4940. Primul indică codul HSBC 
BANK Middle East din Emiratele Arabe Unite, iar cel de-al doilea codul Băncii Bilbao Vizcaya din Spania. 
Tot ca element de protecţie trebuie considerat şi modul specific de redare în relief, la unele tipuri de 
carduri, a cifrelor şi literelor ce reprezintă numărul contului, durata de valabilitate şi numele 
detinátorului. Redarea în relief a acestor date are însă ca scop principal obținerea instantanee a chitantelor la 
casele de marcaj din magazinele ce nu sunt dotate cu terminale electronice. Printr-un dispozitiv simplu, 
hârtia autocopiativá este presată pe card, imprimâdu-se literele si cifrele depuse in relief. Sistemul a 

funcționat o mare perioada de timp in Statele Unite ale Americii, dar acum este pe cale de dispariție, datorita 
ieftinirii cititoarelor electronice ale informaţiilor depuse pe benzile magnetice. 

Acest mod de imprimare nu protejează cardul, deoarece dispozitive care realizează imprimarea în 
relief pe suport din material plastic se găsesc în spitale, biblioteci, instituţii de învăţământ, pentru realizarea 
de ecusoane, fişe, clasoare etc. 

Un alt element de protecție este tipărirea specifică a spaţiului destinat depunerii semnăturii 
detinátorului - panel - de pe reversul cardurilor. Prevázut cu liniatură sau texte, acest spaţiu este foarte 
sensibil la radiere, spălare sau corodare, operaţiuni folosite la îndepărtarea semnăturii, manoperele 
frauduloase fiind uşor de depistat, fără folosirea unor metode sau aparaturi speciale. 

Prezentăm, în continuare, elementele de protecție a unor carduri, cu indicarea plasamentului acestora pe 
avers şi revers, cu menţiunea că atât plasamentul cât şi chiar conţinutul unora dintre ele poate fi diferit la 
fiecare tip de card, chiar dacă se afla sub egida aceleiaşi corporaţii. 

De exemplu, cardurile AMERICAN EXPRESS de tipul „OPTIMA" (Fig. 52 şi 53) şi „CORPORATE" 
(Fig. 54 şi 55) au pe revers microtext liniar format din scris continuu şi fără spatii 
„AMERICANEXPRESSWORD-SERVICE...", iar pe avers elemente fluorescente formate din majusculele 
AM - EX între care este plasat desenul centurionului. Grafica aversului şi cromatica sunt diferite -argintiu 
cu albastru, respectiv verde - dar şi microtextul. Astfel, cardul OPTIMA are microtext plasat la delimitarea 
argintiului de albastru şi în partea inferioară, sub formă de bordură, iar cardul CORPORATE are microtext 
similar celui de pe revers. 

Toate cardurile VISA au acelaşi logo încadrat de microtext, aceiaşi hologramă reprezentând porumbelul 
în zbor şi acelaşi element fluorescent, care redă imaginea din hologramă, cu fluorescentă. 

Cardurile Master Card au logo-ul format dintr-un cerc roşu şi unul galben care se intersectează, 
holograma redă globul pământesc în două imagini care cuprind toate continentele, iar ca elemente 
fluorescente majusculele ,, M" şi ,,C" dispuse depărtat. 

Plasarea acestor elemente, cât şi logo-urile de pe revers pot fi observate în imaginile următoare: 


Fig. 52 

Fig. 55 


Fig. 54 şi 

Fig. 61 


Fig. 60 şi 

Fig. 61 

Fig. 64 Fig. 65 
Fig. 64 si 65 — Hologramele cardurilor VISA si MASTER CARD 

Fig. 66, 67 şi 68 — Elemente fluorescente ale cardurilor AMERICAN EXPRESS, 
VISA şi MASTER CARD 

4.4 Frauda cu cărţi de credit 

Frauda cu cărți de credit are caracterul unei infracţiuni moderne, care, în ultima perioadă, a 
devenit o problemă complexă, la nivel mondial, afectând economia şi fiind, de multe ori, legată de 
infracțiunile cu violenţă şi de crima organizată. 

Se estimează că, la ora actuală, există peste un miliard de cărți de credit în circulaţie, la nivel 
mondial, din care aproximativ trei milioane în România. Rata extinderii fraudei şi sumele de bani 
implicate sunt în creştere, fapt ce a dus la necesitatea unei colaborări coordonate a poliţiştilor din 
întreaga lume pentru limitarea acestui fenomen şi a pagubelor pricinuite. 

Falsul în domeniul cărţilor de credit îmbracă cele două aspecte de bază ale acestui domeniu: 
* falsificarea - alterarea parțială prin modificarea unor date; 
* contrafacerea - reprezentând falsul total; 

Trebuie menţionat că falsificarea, în sens larg, a cărților de credit are unele elemente specifice, 
referitoare la aflarea unui număr de cont valabil, ştergerea şi reînscrierea benzii magnetice, 
complicitatea comercianților etc. 

Prima modalitate de falsificare a cărţilor de credit furate sau pierdute a fost denumită generic 
"rázuire şi lipire". Această schemă cuprindea ştergerea informaţiilor imprimate în relief de pe aversul 
cărților de credit "procurate", prin tăiere cu un instrument foarte ascuţit, după care erau lipite litere şi 
cifre scoase prin acelaşi procedeu de pe alte carduri. Pe măsură ce delincvenţii au început să 
cunoască mai mult despre cărțile de credit, ei au procedat la atacarea sistemului prin contactarea 
telefonică a instituţiilor de autorizare bancară, dându-se drept comercianţi, iar printr-o serie de 
convorbiri puteau să afle numere de cont valabile. Aceste numere erau apoi lipite pe cărțile de credit 
pierdute ori furate. 

Metoda descrisă a fost aproape abandonată, ea fiind totuşi rudimentară şi uşor de pus în evidenţă 

la o examinare sumară. Infractorii au descoperit că dacă o carte de credit este expusă la căldură, datele 
amboasate pot fi aplatizate prin presare, pe suportul respectiv putând fi imprimate altele, folosind o 
maşină de imprimare în relief a cărei vânzare şi cumpărare nu se supun nici unui control. 
Infractorii pot falsifica şi datele electronice înscrise pe reversul cardului, prin recodificarea benzii 
magnetice, după care cartea de credit va fi folosita la cumpărarea de bunuri din magazinele la care 
autorizările — acceptarea tranzacţiei — sunt obținute electronic şi nu prin telefon. Recodificarea benzii 
magnetice se poate realiza prin folosirea unui decodor conectat la calculator. 


În fraudele cu cărţi de credit sunt implicaţi de multe ori şi comercianții, care devin astfel complici sau 
coautori. Ei pot intra în legătură cu hoţii de cărți de credit pentru a înşela o instituţie financiară. De 
asemenea, doi comercianţi pot colabora, schimbând între ei cărți de credit pierdute ori furate pentru a 
înregistra tranzacţii fictive. O altă schemă care poate implica un comerciant necinstit sau pe oricine se află 
în posesia unui număr de autorizare de tipul celor emise de instituţia financiară pentru comercianţi, constă 
în cererea aparent normală de autorizare pentru o factură cu valoare mare. 

Telefonul dat la centrul de autorizare va confirma sau nu raportarea furtului cărții de credit respective. în 
caz afirmativ, comerciantul va defalca suma de pe factura inițială pe mai multe facturi cu valoare sub limita 
de autorizare. 

O metodă mai nouă de falsificare este aceea a îndepărtării prin rázuire a unor cifre şi litere de pe cărțile de 
credit la a căror tipărire se foloseşte identarea, urmată de imprimarea altora, folosind, de obicei, o imprimantă 
cu transfer termic. Un astfel de procedeu este prezentat în ultimul capitol al lucrării. Acest tip de fals este 
sensibil la manipulare, grafismele nou imprimate nefiind rezistente la frecare, deteriorându-se uşor, deoarece 
nu sunt imprimate în masa suportului din material plastic. Manopera frauduloasă este însoțită de ştergerea 
datelor iniţiale de pe banda magnetică şi imprimarea altora având la bază un număr de cont deja alocat. 

Se apelează de multe ori la contrafacerea parţială a unor cărți de credit, metoda fiind cunoscută sub 
denumirea de "fraudă cu plastic alb". Plasticul alb este un termen generic care desemnează orice bucată de 
material plastic, indiferent de culoare, pe care s-a imprimat în relief un număr de cont, data expirării şi 
numele detinátorului, şi care este folosită într-o tranzacţie. Acest plastic alb nu are nici o asemănare cu vreo 
carte de credit autentică, în afară de dimensiuni şi de datele imprimate în relief. Acceptarea lui presupune o 
înțelegere stabilită între falsificatori şi comerciant, care va imprima facturi pentru vânzări fictive, ce vor fi 
încărcate în contul său, banii obținuți fraudulos se împart apoi între cei doi infractori. 

Se întâlnesc şi cazuri de contrafaceri în adevăratul sens al cuvântului. Pentru acestea sunt folosite 
bucăți din material plastic, pe care se imprimă, prin tipărire sau cu ajutorul unei imprimante, grafica 
specifică unui tip de carte de credit, încercându-se reproducerea cât mai fidelă a unor elemente de protecție 
caracteristice acestuia. 

Se poate pune pe bună dreptate întrebarea: cum intră reţelele de falsificatori în posesia unor numere 
personale de identificare sau a unor numere de cont valabile, incluzând numărul de identificare a băncii 
emitente? 

Din cele descrise de către reprezentanţii Departamentului International Trading din cadrul Serviciului 
Secret al Statelor Unite ale Americii cu ocazia unor simpozioane desfăşurate la Bucureşti, au rezultat mai 
multe moduri de operare folosite în acest scop. 

Un prim procedeu constă în plasarea unui grup de supraveghere în apropierea unui bancomat, pentru a 
observa PIN-ul tastat de o persoană care scoate numerar. Dacă s-a reuşit reținerea PIN-ului, după persoana 
respectivă este pusă în mişcare o grupă de hoți din buzunare, care are sarcina de a fura cartea de credit 
utilizată, iar cu aceasta se lichidează contul rapid, până a se raporta furtul cardului, astfel încât tranzacțiile 
să fie blocate. în aceste acţiuni sunt folosite autovehicule, camere de luat vederi cu teleobiectiv, binocluri, 
oglinzi retrovizoare etc. 

Pentru aflarea unor numere de cont valabile, este necesară complicitatea unor persoane care lucrează în 
cadrul unor restaurante, magazine mici sau hoteluri. Astfel, când la un restaurant sa achită consumatia cu 
cartea de credit (lucru foarte obişnuit în Occident), în drum spre casa de marcaj ospătarul poate trece cardul 
printr-un cititor de dimensiuni mici pe care îl ţine în buzunar, acesta decodând şi memorând datele imprimate 
pe banda magnetică. După aceasta, cititorul, care poate avea dimensiunile a două pachete de ţigări puse cap 
la cap, este conectat la un calculator şi datele din cardul "citit" fraudulos sunt afişate pe monitor, urmând a 
fi folosite la contrafacerea de carduri. 

Tot aşa, un casier sau un receptioner necinstit, poate conecta camuflat la casa de marcaj un calculator, 
care va retine datele electronice ale cardurilor folosite la efectuarea de plăţi în ziua respectivă. Cu ajutorul 
cardurilor contrafăcute având la bază datele astfel obţinute, conturile pot fi debitate cu sume mici o mare 
perioadă de timp, atunci când deţinătorii dispun de sume mari de bani şi nu bagă de seamă că plătesc facturi 
cu valori mai mari decât ale tranzacţiilor efectuate. 

Munca de depistare a acestor tipuri de fraude este destul de migăloasă, dar totuşi eficientă, datorită 
faptului că banca emitentă poate scoate rapid evidenţa tuturor facturilor în care s-a folosit un card într-o 
perioadă de timp. Printr-un sistem de supraveghere asemănător se poate stabili şi itinerarul unei persoane 
dată în urmărire din diverse motive, dacă are proasta inspiraţie să folosească cartea de credit pentru a scoate 
numerar, a face cumpărături sau pentru a alimenta vehiculul cu benzină. 

Contrafacerea şi falsificarea cărţilor de credit se afla într-o faza de început la noi în ţară, dar pe plan 
mondial fenomenul a căpătat proporții îngrijorătoare, pagubele create fiind de ordinul zecilor de miliarde de 
dolari anual. 


5. CECURILE DE CĂLĂTORIE 


5.1. Specificul cecurilor de călătorie 

Cecurile de călătorie sunt instrumente de plată care au fost emise pentru prima oară de AMERICAN 
EXPRESS în anul 1891. Ele asigurau şi asigură proprietarului o alternativă sigură şi comodă de a manipula 
lichidităţi. 

Spre deosebire de numerar, chiar furate, pierdute ori distruse, cecurile de călătorie pot fi reconstituite, 
titularul recuperându-şi banii. Practic, un cec de călătorie este un ordin trasat emitentului de a plăti 
detinátorului, la cerere, suma cecului respectiv, fără limită de timp. 

Când o persoană solicită eliberarea unui cec de călătorie, acesta va fi semnat de către solicitator, 
semnătură ce va fi folosită ca specimen. Când se trece la transformarea cecului în numerar sau se achită 
servicii, acesta va fi contrasemnat de către deținător în prezența casierului, cele două semnături vor fi 
confruntate de către casier pentru a stabili dacă ele corespund şi nu sunt dubii în privinţa solicitatorului. De 
aici se desprinde concluzia că ele sunt nominale şi netransmisibile, fiind acceptate la plată numai de către 
societăţile comerciale autorizate. în momentul de față, în tara noastră, principala unitate abilitată să emită 
cecuri de călătorie AMERICAN EXPRESS este ONT Carpaţi S.A. care eliberează astfel de mijloace de plată 

pentru ca persoanele care pleacă în străinătate să facă dovada că au mijloace proprii de întreţinere pentru 
minimum cinci zile. 

Compania AMERICAN EXPRESS a emis cecuri de călătorie de diferite valori nominale pentru valuta 
din zece ţări: dolari S.U.A., franci elveţieni, franci francezi, lire sterline, guldeni olandezi, mărci germane, 
dolari canadieni şi australieni, yeni japonezi şi riali (plátibili numai in Arabia Saudită), care continuă să fie 
valabile şi în ţările care au trecut la moneda euro. 

În ultima perioadă au intrat în circuit eurocecurile. Au fost autorizate să emită aceste instrumente de plată 
instituţiile de credit din următoarele 

(După "Europey International S.A. - Reguli de plată în sistemul Eurocheque) 

Este important să cunoaştem simbolurile ţărilor şi a monedelor acestora, deoarece numai ele sunt 
înscrise pe eurocecuri, fără menţionarea în clar. Evident că pentru modelele țărilor care au aderat la moneda 
unică europeană se va stabili la plată paritatea respectivă. 


5.2. Elementele de protecţie a cecului de călătorie şi a eurocecului 

Ca şi alte documente cu rol de mijloc de plata, cecurile au fost înzestrate de către emitenti cu elemente de 
protecţie specifice, care sa le protejeze cat mai bine de falsificare ori contrafacere 

Cecurile de călătorie AMERICAN EXPRESS emise până în anul 1998, care, în buna tradiţie americană, 
au termen de valabilitate nelimitat, sunt prevăzute cu următoarele elemente de protecție: 

Tipărire intaglio - toate textele şi desenele de culoare mov închis imprimate pe avers; 

Microtext - în interiorul chenarului în care este înscrisă valoarea nominală este imprimat continuu şi pe 
mai multe rânduri "AMEX", iar linia ce desemnează locul de executare a contrasemnăturii de către deţinător 
este formată din textul "AMERICANEXPRESS..." scris repetat şi fără spatii; 

Imagine latentă - în ovalul de culoare bleu din partea dreaptă a aversului se pot vedea succesiv 
imaginea globului pământesc şi textul "Amex", la schimbarea unghiului de examinare; 

Elementele fluorescente - ovalul cu imaginea latentă are fluorescentă galben-verzui, în partea 
superioară apare un dreptunghi care conţine desene ornamentale cu fluorescentă galbenă, iar sub portretul 
centurionului apare un alt dreptunghi în care este scris pe două rânduri "AMERICAN EXPRESS" 

Cecurile de călătorie emise după anul 1998 au fost dotate cu următoarele elemente de protecţie: 

Filigran - plasat pe ovalul neimprimat din partea dreaptă a aversului, redă portretul centurionului; 

Fir de siguranţă - încorporat, continuu, plasat central stânga, inscripţionat repetat şi cu spaţii 
"AMEX"; 

Microtext - liniile care desemnează locul depunerii semnăturilor specimen şi contrasemnăturii sunt 
realizate din textul "AMERICANEXPRESS..." scris repetat şi fără spatii; 

Text în undă - fondul de culoare bleu deschis din colţurile aversului este format din textul 
"AMERICANEXPRESS" scris cu baza rândului sinuoasă, iar între rânduri este depus în medalion textul 
"TRAVELERS CHEQUES"; 

Hologramă - plasată central dreapta, are formă ovală, iar în interior apar succesiv portretul 
centurionului, valoarea nominală şi denumirea emitentului, plasat în chenar. 

Eurocecul are dimensiuni standard de 84,5 x 150 mm. Fac excepţie cecurile emise de Marea Britanie 
şi Republica Irlanda, care au lungimea de 156 mm, precum şi cele franceze, care au dimensiunile de 84,1 x 
175 mm. Elementele de protecție ale eurocecurilor sunt următoarele: 

Filigran - portretul compozitorului Beethoven, plasat în partea dreaptă a aversului, iar central, la 
examinarea în transparenţă, se poate citi: "EUROCHEQUE"; 

Microtext - sublinierile poziţiilor destinate înscrierii locului, datei şi depunerii semnăturii sunt realizate 
prin tipărirea continuă a cuvântului "EUROCEQUE"; 

Liniatură anticopiere - tipărire în degrade a desenelor liniare care formează fondul; în zona centrală 
este înscrisă denumirea documentului prin presare artificială a suportului şi schimbarea de direcție a 
liniaturii ce realizează fondul, această combinaţie producând iluzia optică de înscriere în relief sau timbru 
sec; 

Elemente fluorescente - desenele ornamentale din părţile laterale au fluorescentă galbenă, pe avers 
şi revers sunt depuse aleatoriu fibre fluorescente de culoare roşie, galbenă şi alb strălucitor. 

Caracteristicile prezentate sunt ilustrate din punct de vedere al plasamentului şi compoziției în 
fotogramele nr. 69 - 80. 


5.3. Falsificarea şi contrafacerea cecurilor de călătorie 

Ca şi în cazul altor instrumente de plată, cecurile de călătorie reprezintă o ţintă pentru falsificatori, ele 
având uneori valoare nominală mai mare decât cea a unor bancnote în circulaţie - de exemplu cecuri de 200 
dolari. 

În ceea ce priveşte falsificarea, ea are ca obiect reproducerea contrasemnăturii pe cecuri furate ori 
pierdute şi care nu au fost raportate ca fiind în această ipostază. Semnătura, care, după regulile de 
funcționare a sistemului cecurilor de călătorie, trebuie executată în fata casierului de la societatea 

comercială care acceptă la preschimbare cecul, poate fi falsificatá prin imitație liberă, imitație servilá ori 
prin copiere. 

Imitaţia liberă implică o exersare relativ îndelungată în reproducerea semnăturii - specimen aflată 
pe cec, dată de către deţinător în momentul achiziţiei, după care aceasta poate fi memorata şi executată în 
faţa casierului. Manopera presupune pe lângă exercițiu şi unele abilități grafice ale falsificatorului, astfel 
încât între semnătura specimen şi contrasemnătură să nu existe diferenţe evidente. 

Imitafia servila necesită, de asemenea, exerciţiu de reproducere a semnăturii autentice, care insa nu este 
memorata in întregime, fiind nevoie ca falsificatorul sa o folosească drept model şi in momentul executării 
falsului. În aceasta situaţie este posibilă complicitatea casierului, care cunoaște şi acceptă metoda 
frauduloasă. 

Complicitatea casierului este necesară şi în cazul copierii semnăturii specimen şi imprimarea ei la 
poziţia destinată contrasemnăturii. Copierea se poate realiza prin scanarea primei semnături si imprimarea 
acesteia cu ajutorul unei imprimante. Până în prezent, în tara noastră a fost întâlnit un singur caz de acest 
fel: şeful serviciului plăţi din cadrul unei societăţi de turism a fost frapat de asemănările uimitoare dintre 
contrasemnaturile depuse pe două cecuri de călătorie. Pornindu-se de la principiul identificării 
criminalistice conform căruia "un obiect nu este identic decât cu el însuşi” două semnături nu se pot 
asemăna perfect, chiar dacă sunt executate consecutiv şi în aceleaşi condiţii - poziţie, instrument scriptural, 
suport. Din acest motiv, semnăturile în litigiu au fost examinate la stereomicroscop, constatându-se că 
traseele acestora erau formate nu din depuneri ale unui instrument scriptural, ci din depuneri în relief de 
rnicroparticule de culoare neagră cu aspect strălucitor. Concluzia formulată a fost certă - 
contrasemnăturile au fost falsificate prin scanarea unei semnături specimen şi apoi imprimate cu ajutorul 
unei imprimante laser. 

Nu au fost întâlnite falsificări ale cecurilor de călătorie prin modificarea - mărirea - valorii nominale, 
ca în cazul bancnotelor, aceasta poate ti datorită faptului că prezentarea la preschimbare se face în fata unor 
persoane avizate şi nu a unor profani. Dacă totuşi pot apărea astfel de cazuri, fapta îmbracă mai mult aspectul 
de înşelăciune decât de fals, dar cele doua infracţiuni pot intra în concurs. 

Dacă un casier necinstit încasează un astfel de fals, el poate fi acuzat de neglijenţă în serviciu ori 
sancţionat administrativ, în ambele cazuri fiind bun de plată pentru recuperarea prejudiciului. 

Contrafacerea cecurilor de călătorie se poate realiza prin procedeele devenite clasice: tipărire, copiere 
ŞI scanare. 

Tipărirea implică, de obicei, folosirea unui tipar offset, care depune cerneală în plan, astfel încât, 
contrafacerea nu va avea grafica aversului în relief, aşa cum o realizează tipărirea intaglio pe documentele 
autentice. 

Copierea se realizează cu ajutorul copiatoarelor color, inconvenientul principal fiind acela că mai 
multe contrafaceri vor avea aceeaşi serie. De asemenea, la o examinare sumară cu aparate optice de mărit 
pot fi uşor observate depunerile de substanţă de culoare cyan, galben şi magenta, combinate sub formă de 
puncte, astfel încât să reproducă acceptabil grafica şi cromatica unui cec autentic. 

Scanarea, prelucrarea imaginii pe calculator şi tipărirea pe imprimantă conferă avantajul că pot fi 
imprimate serii diferite, se poate realiza un balans al culorilor şi se pot reproduce acceptabil unele 
elemente grafice realizate pe cecurile autentice în nuanţe pale. 

Indiferent de procedeul folosit, contrafacerile obţinute nu vor reda perfect microtextul, holograma sau 
imaginea latentă şi nu vor avea filigran şi elemente fluorescente. 

În România a fost descoperit până în prezent un singur caz de contrafacere a cecurilor de călătorie, 
deosebit nu prin modul de realizare, ci prin numărul mare al contrafacerilor - la un cetăţean italian au fost 
descoperite 998 cecuri de călătorie American Express, alături de un paşaport şi o carte de identitate 
falsificate. Contrafacerile au fost realizate prin tipărire offset, piesele obținute fiind, totuşi, departe de 
calitatea imprimării cecurilor autentice. 

Fig. 69 şi 70 — Aversul si reversul cocului de cliitone 
emis până In anul 1998. 


Fig. 71 


Fig. 71 şi 72 - 
"8000000 5 i8939000 3305046 à Aversul si reversul 

j TI FE 0207 N apa Pe cecului de călătorie 
emis după anul 
1998. 


Fig. 72 

Fig. 77 — Holograma cecului de călătorie AMERICAN EXPRESS emisiune 1998 

Fig. 78 

6. EFECTUAREA EXPERTIZEI 


6.1. Aspecte procesual penale privind efectuarea expertizei criminalistice 

Rezultatul examinărilor bancnotelor şi mijloacelor de plată suspecte de contrafacere, ţinându-se cont 
de elementele de protecţie specifice, se materializează într-un raport de expertiză. 

Expertiza criminalistică este un mijloc de probaţiune prevăzut de Legea procesual penală în art. 116 Cod 
de procedură penală, în care se stipulează: Când pentru lămurirea unor fapte sau împrejurări ale cauzei, 
în vederea aflării adevărului, sunt necesare cunoştinţele unui expert, organul de urmărire penală ori 
instanţa de judecată dispune, la cerere sau din oficiu, efectuarea unei expertize”. 

Din textul citat rezultă atât sarcina cât şi scopul expertizei, care se pot caracteriza prin următoarele 
elemente: 

m este o examinare care se efectuează asupra probelor din dosar; 

m examinarea se efectuează de către o persoană care are cunoştinţe de specialitate 
respectiv; 

m examinarea se face în scopul aflării adevărului în cauză. 

Experții sunt numiţi de organele de urmărire penală printr-o rezoluţie motivată sau ordonanţă, iar de 
către instanţele judecătoreşti printr-o încheiere motivată. în realizarea obiectivului urmărit prin expertiză, 
expertul are dreptul să ia la cunoştinţă de materialele dosarului şi poate să ceară lămuriri cu privire la 
anumite fapte sau împrejurări. 

Concluziile rezultate în urma examinărilor sunt expuse într-un raport scris. Când sunt mai multi experti, 
se întocmeşte un singur raport de expertiză, eventualele deosebiri de păreri fiind consemnate în cuprinsul 
lucrării sau într-o anexă. 

Expertizele sunt efectuate de către experti criminalisti oficiali. în temeiul Hotărârii Curţii 
Constituţionale a României nr. 143 din 5 octombrie 1999 privind neconstitutionalitatea dispoziţiilor 
articolului 120 aliniat 5 al Codului de procedură penală, prin Ordonanţa Guvernului nr. 75 din 24 august 


^ 


in domeniul 

2000 se reglementează activitatea experţilor criminalişti autorizaţi de organele judiciare, la cererea 
părților, să participe la efectuarea expertizei, prin observaţii cu privire la: 

m obiectul expertizei; 

m modificarea sau completarea acestuia; 

m verificarea şi completarea materialului necesar efectuării expertizei; 

m obiecţii cu privire la raportul de expertiză, adresate organelor judiciare. 

În vederea expunerii sistematizate a problemelor legate de expertiză, legea a prevăzut ca raportul de 
expertiză să cuprindă trei părți şi anume: 

m o parte introductivă, în care se arată organul judiciar care a dispus aceasta, numele şi prenumele 
expertului, data şi locul unde a fost efectuată, obiectul expertizei şi întrebările la care expertul urmează sa 
răspundă, materialele pe baza cărora a fost efectuată expertiza; 

m raportul de expertiză cuprinde într-o parte distinctă descrierea în amănunt a operaţiunilor de efectuare a 
expertizei; 

m în partea finală a raportului sunt expuse concluziile expertului, care cuprind răspunsurile la întrebările 
puse şi părerea lui asupra obiectului expertizat. 

În practică se pot ivi situaţii în care organele de urmărire penala constată, la cerere sau din oficiu, că 
expertiza nu este completă - nu a dat răspuns la toate aspectele ce interesează cauza. în aceasta 
împrejurare, legea prevede posibilitatea dispunerii şi efectuării unui supliment de expertiza de către acelaşi 
expert sau de către altul. De exemplu, s-a dispus efectuarea unei expertize pentru a răspunde la întrebarea 
daca o bancnota in litigiu era autentica sau contrafăcută, dar in cursul cercetărilor trebuia lămurit şi 
procedeul folosit la contrafacere. 

Concluziile sunt cele care consemnează descoperirea unor fapte, despre care Codul de procedură 
penală menţionează că servesc la constatarea existenţei ori inexistenţei unei infracţiuni. Concluzia 
expertului nu este decât o totalitate de date faptice, stabilite în urma unor cercetări asupra probelor materiale. 

Concluzia expertului constituie o probă deosebită în procesul penal şi când spunem asta, ne gândim nu 
numai la faptul că la baza ei se află cercetarea ştiinţifică, dar şi la acela că organul de cercetare penală şi 
instanța de judecată obțin această probă în împrejurări procesuale specifice, deosebite de cele în care se 
obţin alte probe. Expertul se află într-o situaţie deosebită față de a celorlalţi participanţi în procesul penal. El 
este împuternicit cu anumite drepturi, poate lua cunoştinţă de materialele din dosar, poate cere lămuriri şi 
poate ca singur să strângă materiale care să ajute la efectuarea expertizei - cataloage, bancnote, carduri, 
cecuri autentice care vor fi folosite în cadrul examinărilor comparative. 

După felul în care expertiza răspunde la întrebările puse de organul de urmărire penală sau instanța de 
judecată, se pot distinge mai multe situații. 

m situația în care toate problemele puse au fost rezolvate; 

m imposibilitatea formulării unei concluzii, din cauză că întrebările puse expertului depăşesc limitele fie 
ale cunoştinţelor acestuia, fie ale posibilităţilor tehnice de care dispune; 

m situația în care răspunsurile date de expert sunt mai restrânse decât obiectul fixat de cel care a dispus 
expertiza; 

m situaţia în care, pe lângă întrebările puse, expertul şi-a lărgit sfera cercetărilor asupra altor probleme, 
în care caz rezultatele expertizei depăşesc obiectul fixat. 

6.2. Raportul de expertiză 

Expertiza criminalisticá a bancnotelor, cărților de credit şi cecurilor de călătorie suspecte de contrafacere 
se supune tuturor principiilor prezentate, ea având şi unele particularităţi. încadrarea ei într-un anumit gen 
de expertiză criminalistică clasică nu este bine delimitată, fiind uneori catalogată ca o expertiză 
traseologică, alteori ca o expertiză grafică. Această ambiguitate se datorează pe de o parte modului de 
examinare şi procedeelor folosite, specifice de multe ori traseologiei -măsurători, juxtapuneri, examinări la 
microscopul comparator - dar şi încadrării bancnotelor şi celorlalte instrumente de plată în categoria 
"documentelor". 

În general, expertizarea bancnotelor şi a celorlalte instrumente de plată în vederea stabilirii autenticităţii 
nu este o operaţiune dificilă, ea făcându-se pe baza examinării comparative a piesei în litigiu şi a uneia 
autentice folosită ca model de comparaţie. 

Sunt situaţii în care piesele în litigiu sunt atât de bine contrafăcuta încât stabilirea diferenţelor dintre ele 
şi cele autentice este greu de sesizat. 

Unul dintre cazurile care au necesitat examinări amănunțite şi folosirea microscopului comparator, este cel 
al unui tip de contrafacere a cupiurii de 100 de dolari americani emisiune 1990, la care s-a folosit tehnologie 
avansată, specifică unei imprimerii. Prezentăm, în continuare raportul de expertiză întocmit, cu menţiunea 
că datele privind organul de cercetare penală, expertul, numerele de înregistrare şi persoana implicată 
sunt fictive. Aşa vom proceda şi în cadrul altor rapoarte de expertiză pe care le vom prezenta integral sau 
parţial, întrucât unele dintre cauze sunt în curs de cercetare sau în faza de judecata. 


MINISTERUL DE INTERNE 
INSPECTORATUL GENERAL AL POLIȚIEI INSTITUTUL DE CRIMINALISTICĂ 
RAPORT DE EXPERTIZĂ 
Nr. 12345 din 10.01.2003 
Dosar 45696/2000 al Poliţiei Municipiului Bucureşti 
Expert: Inspector principal Popescu Valentin din Inspectoratul General al Poliției Române, Institutul de 
Criminalistică 


OBIECTUL EXPERTIZEI 

Prin rezoluţia motivată nr. 12345 din 18.12.2002 Poliţia Municipiului Bucureşti dispune efectuarea unei 
expertize criminalistice în cazul privind pe ANTON NICOLAE, pentru a se stabili următoarele: 

- dacă bancnota în litigiu din cupiura de 100 dolari S.U.A. emisiune 1990 cu seria I 00657598A este 
autentică sau contrafăcută? 

MATERIALUL PUS LA DISPOZIȚIE 

Pentru efectuarea lucrării se pune la dispoziţie bancnota din cupiura de 100 dolari emisiune 1990, 
ridicată de la domiciliul lui ANTON NICOLAE, din Bucureşti, aleea Giurgeni nr. 2, sectorul 3. 

Cunoscând prevederile art. 116, 119 Cod de procedură penală şi art. 259, 260 Cod penal, am procedat la 
efectuarea prezentei lucrări, în laboratorul de expertiză documente din cadrul Institutului de 
Criminalistică al Inspectoratului General al Poliţiei Române. 

DESCRIEREA MATERIALULUI SUPUS EXAMINĂRII 

Bancnota în litigiu are dimensiunile de 66 x 156 mm şi conţine grafica specifică cupiurii din care face 
parte. Pe avers sunt redate portretul Preşedintelui FRANKLIN, denumirea băncii emitente şi valoarea 
nominală, redate cu o substanță de culoare neagră, seria şi sigiliul trezoreriei, depuse cu o substanță de 
culoare verde. Pe revers sunt imprimate valoarea nominală şi desenul clădirii INDEPENDENCE HALL, 

Aversul şi reversul bancnotei in litigiu 

La o verificare preliminară am constatat că bancnota în litigiu conţine toate elementele de protecție 
specifice unei bancnote autentice din această cupiura: tipărire intaglio a graficii aversului, fir de siguranță 
inscripționat, microtext, fibre de culoare roşie şi albastră inserate în masa hârtiei. 

EXAMEN COMPARATIV 

Pentru efectuarea examinărilor comparative am folosit o bancnotă autentică din aceeaşi cupiura cu cea în 
litigiu, având seria B 97551209 C. 

' Ir III TII) Tere Cors s - Aversul şi reversul bancnotei model de comparație 
Examinând bancnota în litigiu comparativ cu cea autentică, folosind microscopul comparator Leica DMC, 
am constatat că între acestea sunt prezente deosebiri în privinţa fidelității imprimării. Astfel, bancnota în 
litigiu are următoarele defecţiuni de tipărire: 
1 - Imprimarea intaglio prezintă îmbâcsiri la nivelul textului din partea superioară a aversului, în unele 
zone romburile formate din cerneala depusă în relief fiind practic unite între ele. 


— — pass 


-—— — 


Litigiu Comparaţie 
2 - Apropierea până la contact a liniilor din partea dreaptă a chenarului ce încadrează grupul de cifre "100" 
plasat în colţul din stânga jos al aversului 


Litigiu Comparaţie 


3 - Redarea necorespunzătoare a stelelor din interiorul sigiliului trezoreriei, precum şi a spaţiilor albe în 
scară ce le încadrează. 


Litigiu Comparaţie 

Imperfectiunile prezentate sunt indicate în catalogul cu elementele de depistare a contrafacerilor 
superdolarului (SUMMARY OF SOCALLED "SUPER-DOLLARS"), fiind comune tuturor bancnotelor 
ce fac parte din acest tip de contrafacere. În plus, contrafacerile respective au depus accidental un punct de 
cerneala neagra, plasat deasupra minusculei „a” din componenta semnăturii trezorierului, din partea dreapta 
inferioara a aversului (vezi săgeata). 
În baza celor prezentate şi ilustrate în cuprinsul lucrării, formulez următoarea 
CONCLUZIE 
- Bancnota în litigiu din cupiura de 100 dolari S.U.A. emisiune 1990 cu seria I 00657598 A 
este contrafăcută. 
Restituim alăturat bancnota în litigiu. Prezentul raport conţine 5 (cinci) file. 
EXPERT, 
Insp. pr. 
Popescu Valentin 


Bancnota ce a făcut obiectul raportului de expertiză prezentat, constituie cea mai reuşită 
contrafacere a cupiurii respective, circulând destul de mult până să fie depistată. Cu ea au fost 
realizate câteva testări ale personalului caselor de schimb valutar, în trei cazuri din cinci fiind 
acceptată la preschimbare. Cele doua refuzuri nu au fost categorice (producând probabil unele 
suspiciuni), invocându-se faptul că se preferă bancnotele din emisiunea 1996 - "Cap mare", aşa 
cum sunt ele denumite popular. 

Referitor la bancnota de 100 dolari S.U.A., emisiune 1996, mai întâi ea a fost contrafăcută 
prin scanare şi editare pe imprimantă. Contrafacerile erau uşor de depistat în circulaţie şi de 
demonstrat în cadrul rapoartelor de expertiză. Grafica lor era redată necorespunzător, 
trăsăturile liniare fiind redate prin puncte şi elementele fine redate îmbâcsit. Cea mai 
evidentă diferenţă dintre o bancnotă autentică şi o contrafacere are ca obiect elementul 
imprimat cu cerneală bicromatică. Reproducerea acestuia, pe lângă faptul că nu îşi schimbă 
culoarea la modificarea unghiului de examinare, este diferit din punct de vedere al cromaticii 
şi lipsit de contrast, aspecte sesizate cu ochiul liber. 

Redarea defectuoasă a elementului bicromatic pa bancnota contrafácutà 

De puţin timp, şi-au făcut apariția contrafaceri foarte performante ale cupiurii de 100 dolari emisiune 
1996. Ele sunt realizate din două bucăţi de hârtie, imprimate separat şi apoi lipite între ele. Pe una este 
tipărit cu tipar intaglio aversul, iar pe cealaltă este tipărit cu tipar plan reversul. La o examinare superficială, 
în transparenţă se poate constata prezenţa filigranului şi firului de siguranţă. în continuare prezentăm 
selectiuni dintr-un raport de expertiză având ca obiect o astfel de contrafacere. întrucât toate rapoartele de 
expertiză criminalistică din acest domeniu au aceleaşi capitole şi menţiuni obligatorii, iar anterior am 
prezentat un raport integral, nu vom reda partea introductivă şi finalul. 


DESCRIEREA MATERIALULUI SUPUS EXAMINĂRII 

Bancnota în litigiu poartă seria AB 54344063 C, are dimensiunile de 66 x 156 mm şi grafica specifică 
prezintă cupiurii de 100 dolari S.U.A. emisiune 1996. 

La o examinare preliminară, se constată că ea conţine elemente de protecţie: tipărirea intaglio a aversului, 
fibre de culoare roşie şi albastră inserate în masa suportului, microtext, filigran, fir de siguranţă şi element 
imprimat cu cerneală bicromatică. 

Aversul şi reversul bancnotei în litigiu 


EXAMEN COMPARATIV 
Pentru efectuarea examinărilor comparative am folosit o bancnotă autentică din cupiura de 100 dolari 
S.U.A. emisiune 1996, cu seria AB 60297632 C. 


Aversul si reversui bancnotei model de comparaţie 


Examinánd bancnota in litigiu comparativ cu cea autenticá am constatat cá intre ele nu sunt diferente 
elocvente in privinţa fidelității redării graficii. Totuşi, între cele două bancnote sunt prezente unele 
deosebiri esenţiale, care constau în următoarele: 

- La examinarea în transparenţă, firul de siguranţă al bancnotei de comparaţie are textul inscripţionat 
foarte clar, iar banda pe care este imprimat abia poate fi sesizată. Elementul corespondent al bancnotei in 
litigiu are textul mătuit, iar banda este foarte vizibilă şi relativ opacă. Aspectele menționate sunt ilustrate în 
fotogramele ce urmează, realizate în aceleaşi condiţii de iluminare (sus litigiu, jos comparaţie). 

La examinarea cu ajutorul aparatului DOCUBOX, am constatat că în lumină filtrată imprimarea 
fluorescentă corespondentă firului de siguranţă al bancnotelor în litigiu capătă culoare albă, atât pe avers, 
cât şi pe revers, în timp ce bancnota autentică nu are nici o luminiscentá în aceste zone. 

Aspectele menţionate sunt ilustrate în fotogramele ce urmează, realizate în aceleaşi condiţii de 


iluminare şi cu filtraj de 630 nanometri. 
LITIGIU LITIGIU 


144063 6 


COMPARAȚIE COMPARAȚIE 


Ságetile indică luminiscentá de pe aversul şi reversul bancnotei in litigiu şi zone corespondente ale 
bancnotei autentice, lipsite de luminiscentá. 


Imagine in ultraviolete a reversului bancnotei in litigiu (sus) si a modelului (jos) 

Trebuie menţionat ca la examinarea în radiaţii ultraviolete pe reversul bancnotei in litigiu firul de 
siguranţa este fluorescent puternic şi bine delimitat, in timp ce zona corespondentă a bancnotei model de 
comparaţie are o fluorescenta slaba. 

Din exemplul prezentat este uşor de constatat că acest nou tip de contrafacere este deosebit de periculos 
datorită asemănării mari cu bancnota autentică şi prezenţei unor elemente de siguranță cunoscute şi verificate 
de regulă - depunere în relief a cernelei de pe avers, filigran, fir de siguranță, fluorescenta acestuia şi fibre 
colorate inserate în suport, imprimare cu cerneală bicromatică. Fără o examinare amănunţită, acest tip de 
contrafacere trece uşor drept o bancnotă autentică. 

în ceea ce priveşte expertizarea cărților de credit şi a cecurilor de călătorie, până în prezent cazuistica a 
fost destul de redusă, iar contrafacerile nu au avut un nivel ridicat, ţintele fiind profanii şi nu instituțiile 
financiare abilitate să manipuleze astfel de instrumente. 

Prezentăm în continuare partea de demonstraţie a unui raport de expertiză ce a avut ca obiect o carte de 
credit VISA. 

Cartea de credit în litigiu este de tipul VISA CLASSIC, având înscris ca emitent Banca Union Trust. 
Prin imprimare în relief sunt înscrise numărul de cont, data expirării şi titularul. 


Aversul si 
reversul 

Pentru comparatie am folosit o carte de credit VISA Gold Bussiness avánd ca emitent CITIBANK. Nu am 
putut intra în posesia unei cărți de credit de acelaşi tip cu cea în litigiu, dar acest lucru nu constituie un 
impediment în efectuarea examinărilor comparative, deoarece toate cărţile de credit VISA au elemente de 
protecţie comune, fiind diferite numai în privinţa graficii şi a poziționării logo-ului (de exemplu superior la 
cea în litigiu şi inferior la cea model de comparaţie). 

EXAMEN COMPARATIV 

Examinánd cartea de credit in litigiu comparativ cu cea autenticá, am constatat cá intre acestea sunt 
prezente deosebiri privind holograma, logo-ul, imprimarea in relief, banda magnetică şi imprimarea 
spaţiului destinat semnăturii. 

Astfel, holograma cardului în litigiu are dimensiunile de 20,5 x 15,5 mm, imaginea porumbelului este 
bidimensională şi lipsitá de detalii. Cea a cardului autentic are dimensiunile de 22 x 16,5 mm, imaginea 
porumbelului este tridimensională şi conţine detalii ale penajului. 

Plc In Muni Holograma model de comparație 
Redarea în relief a datei expirării şi "V"-ului zburător (specific cardurilor VISA, cu primul traseu 
vertical şi cel de-al doilea înclinat) este diferită, prin calitatea execuţiei imprimării. La cardul în litigiu, 
contururile cifrelor şi ale majusculei "V" sunt neregulate, iar culorile şterse, în timp ce la cardul autentic 
contururile sunt ferme şi culoarea este intensă, uniformă. 


Detalii ale imprimării în reliet (A - litigiu, B - comparaţie). 

În ceea ce priveşte banda de hârtie destinată depunerii semnăturii titularului, diferenţele dintre cele două 
carduri sunt esenţiale. Pe cardul în litigiu, banda respectivă nu este din hârtie aplicată pe revers, ci imaginea 
acesteia (cu tot cu semnătură) a fost executată o dată cu restul graficii de pe reversul cardului. La cardurile 
autentice, banda este constituită dintr-o fâşie de hârtie aplicată pe suportul din material plastic. 


_ L itiaiu Pamnnratia 
In baza celor prezentate şi ilustrate in cuprinsul lucrării, formulez următoarea 


CONCLUZIE: 
Cartea de credit nr. 44559 5892 1100 3298, pusă la dispoziţie, este contrafăcută. 


Cel mai important caz de contrafacere a cecurilor de călătorie nu a fost deosebit prin calitatea 
contrafacerilor, ci prin numărul lor. lată raportul de expertiză întocmit în aceasta speța: 

MINISTERUL DE INTERNE . 
INSPECTORATUL GENERAL AL POLITIEI ROMANE INSTITUTUL DE CRIMINALISTICA 


RAPORT DE EXPERTIZÁ 


Nr. 315.379 din 16.08.2001 
Dosar nr. 80582 al I.G.P. Brigada de Combatere a Crimei Organizate; 
Expert: comisar Anton Nicolae din Inspectoratul General al Poliţiei -Institutul de Criminalistică 


OBIECTUL EXPERTIZEI 

Prin rezoluția motivată nr. 80.582 din 02.08.2000 Brigada de Combatere a Crimei Organizate dispune 
efectuarea unei expertize criminalistice în cazul privind pe ROLANDO SAVIERI pentru a se stabili 
următoarele: 

- dacă cele 986 (nouă sute optzeci şi şase) cecuri de călătorie AMERICAN EXPRESS puse la 
dispoziţie sunt autentice sau contrafăcute? 

MATERIALUL PUS LA DISPOZIȚIE 

LITIGIU - un număr de 986 cecuri de călătorie tip AMERICAN EXPRESS, cu seriile menţionate în 
rezoluţia motivată, semnate la titular "De Rosa Antonio". 

COMPARAȚIE - cecul de călătorie autentic AMERICAN EXPRESS seria DM 075 - 104 - 576. 

Cunoscând prevederile art. 116, 119 C.p.p. şi art. 259, 260 Cp. am procedat la efectuarea prezentei lucrări, 
după cum urmează: 

DESCRIEREA MATERIALELOR SUPUSE EXAMINĂRII 
Cecurile de călătorie sunt documente tipizate, realizate pe aversul şi reversul unor bucăţi de hârtie cu 
dimensiunile de 8,5 x 15,5 cm. Pe avers sunt redate denumirea documentului, valoarea nominală (în speţă 
500 DM). portretul centurionului roman şi desene ornamentale, culorile dominante fiind albastru şi mov. Pe 
revers sunt redate trei cercuri cu desene ornamentale in formă hexagonală şi valoarea nominală. Cecul de 
călătorie model de comparaţie are grafică şi cromatică asemănătoare celor din litigiu. 

Aversul unui cec in litigiu 

Aversul cecului model de comparaţie 


EXAMEN COMPARATIV 

Examinând cecurile de călătorie în litigiu am constatat ca intre acestea sunt prezente asemănări in în 
privinţa aspectului general si a modului de redare a desenelor şi insemnelor. 

În continuare am examinat cecurile de călătorie in litigiu comparativ cu cel autentic, constatând că între 
acestea sunt prezente deosebiri esenţiale. Prezint în continuare principalele deosebiri: 

m Modul de tipărire: litigiu - tipar plan (offset); comparaţie: tipar adânc (intaglio) 

m Tipărirea (realizarea) seriei: litigiu: cu imprimantă laser; comparaţie: tipar înalt. 

m Microtext: litigiu: redat defectuos, fără a se putea citi conţinutul; comparaţie: redat cu 
fidelitate. 

m Elemente fluorescente: litigiu — nu sunt; comparaţie: texte şi desene fluorescente de culoare 
galbenă, fibre fluorescente pe revers. 

Pentru demonstraţie, în fotograma următoare sunt ilustrate detalii de pe un cec în litigiu şi zona 
corespondentă a cecului model de comparaţie, observându-se diferenţele majore de redare ale 
liniaturii (1), microtextului (2), textului (3) şi desenele ornamentale (4) 

CUTSCHE 


LITIGIU COMPARATIE 


In baza celor prezentate şi ilustrate în cuprinsul lucrării, formulez următoarea 

CONCLUZIE 
Cele 986 cecuri de călătorie tip AMERICAN EXPRESS, ridicate de la cetăţeanul italian 
ROLANDO SAVIERI, sunt contrafăcute. 


Recomandăm ca după invocarea articolelor din Codul de procedură penală, să fie 
menţionat ari. 26, punctul 15 din Legea nr. 218/2002, privind efectuarea expertizelor 
criminalistice de către experti ai Politiei Române. 


In perioada in care realizăm o primă corectură a materialului acestei lucrări, a apărut primul caz de 
falsificare a unei cărţi de credit autentice care a fost folosită de două ori la cumpărarea de produse 
electronice in valoare de 17 milioane de lei. 


Prezentam constatările făcute cu ocazia expertizării cărţii de credit în cauza 


EXAMINĂRI, CONSTATĂRI 
Cardul in litigiu este un instrument de plată format dintr-un suport tipărit offset şi apoi 
plastifiat, cu dimensiunile de 54 x 85 mm. Grafica aversului este compusa din siglele reprezentând 
banca emitentă (BBV - Banca BILBAO VIZCAYA), şi tipul cardului, iar fondul este format din gri 
şi albastru. Pe revers sunt depuse banda magnetică, panelul cu semnătura detinátorului si trei 
casete cu sigla băncii şi telefoanele apelabile. 

Numărul de identificare al cardului (BIN) şi numărul de cont, precum şi data expirării sunt realizate 
în plan, prin depunere de substanţă sub forma unei pelicule autocolante, care se poate deteriora şi desprinde 
foarte uşor prin frecare. Imprimarea originală a cardurilor de către băncile emitente se realizează ori prin 
amboasare, situaţie în care, caracterele sunt redate puternic în relief pe avers, fie prin indentare, caz în care 
traseele sunt redate uşor în adâncime, substanţa scripturală aderând la suport prin încălzire. In ambele 
cazuri atât numărul de cont, cât şi numele titularului sunt imprimate prin acelaşi procedeu. După cum se 
poate observa în fotograma nr. 1, pe cardul în litigiu există diferențe majore de redare a acestor elemente. 
Primele patru cifre ale cardului în litigiu nu coincid cu cele preidentate tipărite pe suport, care 
reprezintă numărul de identificare a băncii emitente (BIN). Imprimările originale ale cardurilor au drept 

cheie de control coincidenta acestor grupe de cifre. Din datele obţinute de la o instituţie specializată rezultă 
că grupul de cifre "4012" depus autocolant pe cardul în litigiu reprezintă BIN-ul HSBC BANK Middle 
East din Emiratele Arabe Unite, iar grupul de cifre "4940" tipărit reprezintă BIN-ul preidentat al Băncii 
Billbao Vizcaya din Spania. 

În fotograma nr. 3 sunt marcate elementele descrise: 

I-tipărire offset; 

2- BIN-ul aplicat cu peliculă autocolantă; 

3- BIN-ul preidentat al băncii emitente; 

4- deteriorări ale peliculei autocolante. 


Examinând cardul in litigiu la stereomicroscop şi la microscopul comparator, am constatat că, în 
zona de depunere a peliculei autocolante care formează BIN-ul şi numărul de cont actuale, suportul 
din plastic prezintă uşoare adâncituri ce redau conturul unor cifre. Prin examinări, sub diferite unghiuri 
de lumină dirijată, s-a reuşit identificarea BIN-ului şi numărului de cont înscrise iniţial. În fotograma nr. 
4 sunt ilustrate in adâncime ale cifrelor 1 şi 9 înscrise iniţial. 


În cazul prezentat, prin procedee clasice de examinare, s-a reuşit probarea indubitabilă a falsificării şi au 
fost oferite date importante organelor de urmărire penală pentru elucidarea completă a cauzei. Din păcate, 
laboratoarele de expertiză a documentelor nu dispun de tehnica necesară decodării datelor conţinute de banda 
magnetică depuse pe reversul cardului, pentru a verifica legătura dintre acestea şi cele înscrise pe avers. 

Avem convingerea că, pe fondul expansiunii cărților de credit în ţara noastră, astfel de cazuri vor deveni, 
în viitorul apropiat, din ce în ce mai frecvente, iar specialiştii criminalişti şi organele de urmărire penală 
trebuie sa fie pregătiți să le combată. 


Expertizarea bancnotelor si a altor instrumente de plată 7] 


IN LOC DE CONCLUZII 


Am gândit această lucrare ca răspuns la problemele pe care le-am întâmpinat în ultimii zece ani. în mod 
inevitabil trebuie să pornim de la adevăruri istorice, sociale şi profesionale. 

Cazuistica în domeniu, anterior anului 1990, a avut caracter excepţional. încercările mai mult sau mai 
puţin temerare de contrafacere a bancnotelor de 100 lei, purtând efigia lui Nicolae Bălcescu au fost 
evident contracarate cu atât mai mult cu cât mijloacele utilizate pentru realizarea bancnotelor au fost 
uneori rudimentare, situându-se la nivelul desenului sau al unor matrițe fără calităţi tehnice deosebite. în 
acelaşi spectru s-au situat şi contrafacerile de monedă metalică, cea mai celebră "5 lei", având o realizare 
care făcea uşor detectabilă prezenţa contrafacerii. 

Un aspect deosebit de important îl constituie şi faptul că, anterior anului 1990, circulaţia valutei era 
extrem de restrânsă, controlul strict al persoanelor care dețineau valută în mod legal, măsurile restrictive, 
Chiar represive la care erau supuse persoanele care deţineau valută la "negru" au constituit factori ce au 
împiedicat proliferarea falsurilor dar, pentru a folosi un termen des utilizat în lucrare, reversul ascundea o 
necunoastere cvasitotală a elementelor de siguranţă a valutei. 

Pe fondul schimbărilor socio-economice din ultimii treisprezece ani, evoluţia masei monetare care a 
trecut de la vechile simboluri şi cupiuri, la cele moderne, într-un timp relativ scurt, apariția succesivă a 
unor bancnote cu valoare din ce în ce mai mare, liberalizarea circulaţiei valutei, şi nu în cele din urmă 
pătrunderea unor echipamente de copiere performante au creat premizele pentru plasarea pe piaţa 
româneasca a bancnotelor contrafăcute. 

Trebuie remarcat faptul că, exceptând bancnota de 5.000 lei din cupiura actualmente retrasă 
din circulaţie şi într-o oarecare masură bancnota de 50.000 lei, cupiura aflata in circulaţie, 
bancnotele româneşti nu au fost atacate masiv de falsificatori datorită deprecierii constante a 
puterii de cumpărare şi a cursului de schimb în declin continuu, în raport cu dolarul şi euro. 

Chiar utilizarea scanerului şi computerului pentru contrafacere nu conduc decăt la aventuri 
cu aspect personal, generate de interesul pentru procurarea unor bunuri. Practic, nu au fost 
constatate falsuri de clasă, exceptând, după cum am amintit, bancnota de 5.000 lei şi bancnota de 
100 dolari. 

Pe fondul necunoaşterii elementelor specifice ale bancnotelor, urmarea impunerii pe piaţa 
românească a banilor - a două valute,- dolarul american şi euro - poate fi consemnata 
orientarea falsificatorilor către acestea. 

Nu putem spune cá au lipsit alte valute din cazuistică, fiind semnalafi franci elveţieni 
contrafácuti şi lire italiene. 

Experienţa acumulată, în aceşti paisprezece ani ne determină să credem că specialiştii români 
pot face fata cu succes oricărei încercări privind examinarea bancnotelor contrafăcute. 

Nu este mai puţin adevărat că provocările la care am fost supuşi au vizat şi cecurile de călătorie, 
instrumente de plata puţin cunoscute si de public şi de criminalisti, dar cel puţin in ceea ce ne 
priveşte, falsificatorii au pierdut de departe competiția cu noi. 

În cazul cărţilor de credit, suntem convinşi ca elementele de referinţă existente în lucrare vor fi 
de interes acum când acest instrument de plată începe sa își impună prezenţa pe piața financiară 
românească. 

Iată de ce am conceput şi realizat o lucrare sintetica, un instrument de lucru in care sunt îmbinate 
informaţii si ilustrații despre bancnote originale şi contrafăcute, despre metode de examinare, despre 
cecuri de călătorie şi carduri. 

În condiţiile actuale se poate aprecia că disciplina clasică a criminalisticii, situată la granița dintre 
examinarea documentelor şi traseologie, îşi păstrează actualitatea atâta vreme cát anumite condiţii 
există: bancnote de o factură mai mult sau mai puţin tehnică, posibilitatea de plasare pe fondul 
necunoaşterii caracteristicilor, existenţa şi apariția unor mijloace de reproducere din ce în ce mai 
performante, accesibile pe piaţa liberă. 

Apariţia bancnotelor noi constituie o ocazie excelentă pentru contrafacere, mai ales că anumite aconduri 
internaţionale vizează schimbări radicale ale sistemelor monetare. La începutul mileniului trei apariția unei 

noi monede europene, în speţă a unei noi bancnote având cupiuri cuprinse între 5 şi 500 EURO, reprezintă 
în termenii actuali o nouă încercare pentru criminaliştii români. 

În speranţa că informaţiile cuprinse în această lucrare vor fi utile publicului şi tinerilor specialişti 
pentru combaterea mai eficientă a falsurilor de monedă, semnalăm o nouă provocare la adresa 
autorităților, a poliţiştilor. 

Pe parcursul mai multor ani, am fost confruntafi cu încercări de plasare pe piaţă a unor bancnote 
contrafăcute pentru realizarea cărora s-au folosit copiatorul color, tiparul offset, tiparul adânc, 
imprimante performante şi calculatoare. Societatea actuală a căpătat, în prezent, cea de-a patra 
dimensiune - informatizarea -proces care înglobează inevitabil, ireversibil, circulaţia monetară. Produs 
nou pentru societatea românească, banul electronic, convertibil în bancnote autentice este expus fraudei 
prin mijloace tehnice, nu prin crearea fizică a unor monede calpe, ci prin atacul tehnologic al sumelor, al 
identității persoanelor, al confidenţialității conturilor şi operaţiunilor. 

În cursul lunii decembrie 2000, la Craiova, s-a consemnat prima reuşită a poliţiei române. în 
confruntarea cu o operaţiune organizată de falsificare a cardurilor. Să spunem că, pe de o parte autorii au 
reuşit să realizeze cartele telefonice contrafăcute şi se aflau în faza de preparative pentru cardurile 
bancare. Semnalul a fost evident, pasul următor fiind cardul. 

Viteza cu care se dezvoltă tehnologiile şi aplicarea acestora în procurarea de foloase şi bunuri ilicite 
trebuie să ne ţină într-o alertă permanentă. Viitorul nu ne acordă prea mult timp de reflecţie. 

În strădania de a realiza această lucrare am beneficiat de sprijinul sincer şi prietenesc al domnului 
Traian POMETCU, expert al Băncii Naţionale a României, găsind întotdeauna la domnia sa deschidere 
pentru o excelentă cooperare profesională, fapt pentru care autorii îşi exprimă sincera apreciere. lar fără 
ajutorul nemijlocit al domnului profesor Vasile LĂPĂDUȘŞI, această carte nu ar fi văzut poate niciodată, 
lumina tiparului 

